
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ο έλεγχος της, βάσει του άρθρου 4β του Ν. 703/77 
όπως ισχύει, ίδρυσης κοινής επιχείρησης από τις 
εταιρείες ΙΝΤΡΑΚΟΜ Α.Ε. ΕΛΛΗΝΙΚΗ ΒΙΟΜΗΧΑ¬ 
ΝΙΑ ΤΗΛΕΠΙΚΟΙΝΩΝΙΩΝ ΚΑΙ ΣΥΣΤΗΜΑΤΩΝ ΠΛΗ¬ 
ΡΟΦΟΡΙΚΗΣ και ΑΝΩΝΥΜΟΣΤΕΧΝΙΚΗ ΚΑΙ ΕΜΠΟ¬ 
ΡΙΚΗ ΕΤΑΙΡΙΑ ΕΛΛΗΝΙΚΗ ΤΕΧΝΟΔΟΜΙΚΗ Α.Ε. 1 

Η αίτηση της εταιρείας ΟαηάονθΓ ΙπνοεΙπιοπΙε ΡΙο για 
την χορήγηση άδειας παρέκκλισης, βάσει του άρ¬ 
θρου 4ε παρ. 3 Ν. 703/77, όπως ισχύει, για την 
πραγματοποίηση της συγκέντρωσης των επιχειρή¬ 
σεων ΟαηάονθΓ ΙπνθείΓηθπΙε ΡΙο και ϋιαπιαπί Βοαά 
3.Α., πριν την λήψη οριστικής απόφασης της Επι¬ 
τροπής Ανταγωνισμού. 2 

Η αίτηση των α) ΠΛΗΡΟΦΟΡΙΚΗ ΕΡΓΑΣΙΑΣ Α.Ε. (ΕΒ- 
ΟΟϋΑΤΑ 3.Α), β) Δημητρίου Σ. Παπαγεωργίου και 
γ) Παναγιώτη Π. Βαρζακάκου για τη χορήγηση 
στους αιτούντες άδειας παρέκκλισης από τις υπο¬ 
χρεώσεις του άρθρου 4ε παράγρ. 1 του Ν.703/77, 
όπως ισχύει, για την σταδιακή απόκτηση από την 
πρώτη των αιτούντωντου 47% του μετοχικού κεφα¬ 
λαίου της εταιρείας Α03 - ΔΙΕΘΝΕΙΣ ΜΕΤΑΦΟΡΕΣ 
ΚΑΙ ΔΙΕΥΚΟΛΥΝΣΕΙΣ ΑΝΩΝΥΜΗ ΕΜΠΟΡΙΚΗ ΕΤΑΙ¬ 
ΡΙΑ και την από κοινού άσκηση από τους αιτούντες 

ελέγχου επί της τελευταίας ως άνω εταιρείας. 3 

Ο προληπτικός έλεγχος της συγκέντρωσης η οποία 
πραγματοποιείται με την απόκτηση από την εται¬ 
ρεία ΠΛΗΡΟΦΟΡΙΚΗ ΕΡΓΑΣΙΑΣ Α.Ε. (ΕΡΘΟϋΑΤΑ 
3.Α) του 47% του μετοχικού κεφαλαίου της εταιρεί¬ 
ας Α03 - ΔΙΕΘΝΕΙΣ ΜΕΤΑΦΟΡΕΣ ΚΑΙ ΔΙΕΥΚΟ¬ 
ΛΥΝΣΕΙΣ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ και την 
από κοινού, από την πρώτη και τους μετόχους της 
δεύτερης, Δημήτριο Παπαγεωργίου και Παναγιώτη 
Βαρζακάκο, άσκηση ελέγχου επίτηςτελευταίας ως 

άνω εταιρείας. 4 

Η εκπρόθεσμη γνωστοποίηση της συγκέντρωσης των 
επιχειρήσεων που προκύπτει με την εξαγορά από 
την εταιρεία ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ 
ΕΤΑΙΡΕΙΑ ΕΛΛΗΝΙΚΗ ΤΕΧΝΟΔΟΜΙΚΗ Α.Ε. του 80% 
του μετοχικού κεφαλαίου της εταιρείας ΚΑΣΤΩΡ 
Α.Ε., σύμφωνα με το άρθρο 4α του Ν.703/77, ως 
ίσχυε. 5 


ΑΠΟΦΑΣΕΙ Σ 

ΑΠΟΦΑΣΗ ΑΡΙΘΜ. 49/II/1999 (1) 

Ο έλεγχος της, βάσει του άρθρου 4βτου Ν. 703/77 όπως 
ισχύει, ίδρυσης κοινής επιχείρησης από τις εταιρείες 
ΙΝΤΡΑΚΟΜ Α.Ε. ΕΛΛΗΝΙΚΗ ΒΙΟΜΗΧΑΝΙΑ ΤΗΛΕΠΙ¬ 
ΚΟΙΝΩΝΙΩΝ ΚΑΙ ΣΥΣΤΗΜΑΤΩΝ ΠΛΗΡΟΦΟΡΙΚΗΣ και 
ΑΝΩΝΥΜΟΣΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΕΛΛΗ¬ 
ΝΙΚΗ ΤΕΧΝΟΔΟΜΙΚΗ Α.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του της Γ ενικής Γ ραμμα- 
τείας Εμπορίου του Υπουργείου Ανάπτυξης την 2α Απρι¬ 
λίου 1999, ημέρα Παρασκευή και ώρα 10.30 π.μ., με την 
εξής σύνθεση: 

Πρόεδρος: Σταύρος Αργυρόπουλος 
Μέλη: Μιχαήλ Φράγκος, κωλυομένου του τακτικού Νι¬ 
κολάου Παραθύρα, 

Βλάσιος Ασημακόπουλος, 

Χαρίλαος Χάρακας, 

Αντώνιος Μέγγουλης, κωλυομένου του τακτικού Κων¬ 
σταντίνου Ηλιόπουλου, 

Λεωνίδας Νικολούζος και 
Μελίνα Μουζουράκη. 

Γραμματέας: Αλεξάνδρα-ΜαρίαΤαραμπίκου. 

Τα λοιπά τακτικά και αναπληρωματικά μέλη, καίτοιπρο- 
σκληθέντα, απούσιαζαν λόγω κωλύματος. 

Θέμα της Συνεδριάσεως ήταν ο έλεγχος της από 
29.1.1999 γνωστοποιηθείσας, βάσει του άρθρου 4β του 
Ν.703/77, όπως ισχύει, ίδρυσης κοινής επιχείρησης από 
τις εταιρείες ΙΝΤΡΑΚΟΜ Α.Ε. ΕΛΛΗΝΙΚΗ ΒΙΟΜΗΧΑΝΙΑ 
ΤΗΛΕΠΙΚΟΙΝΩΝΙΩΝ ΚΑΙ ΣΥΣΤΗΜΑΤΩΝ ΠΛΗΡΟΦΟΡΙ¬ 
ΚΗΣ και ΑΝΩΝΥΜΟΣ ΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ 
ΕΛΛΗΝΙΚΗ ΤΕΧΝΟΔΟΜΙΚΗ Α.Ε.. 

Στην συνεδρίαση παρέστησαν οι γνωστοποιούσες την 
ίδρυση της κοινής επιχείρησης εταιρείες ΙΝΤΡΑΚΟΜ Α.Ε. 
ΕΛΛΗΝΙΚΗ ΒΙΟΜΗΧΑΝΙΑ ΤΗΛΕΠΙΚΟΙΝΩΝΙΩΝ ΚΑΙ 
ΣΥΣΤΗΜΑΤΩΝ ΠΛΗΡΟΦΟΡΙΚΗΣ και ΑΝΩΝΥΜΟΣ ΤΕΧΝΙ¬ 
ΚΗ ΚΑΙ ΕΜΠΟΡΙΚΗ ΕΤΑΙΡΙΑ ΕΛΛΗΝΙΚΗ ΤΕΧΝΟΔΟΜΙΚΗ 
Α.Ε. δια της πληρεξούσιας αυτών δικηγόρου Αικατερίνης 
Πρωτόπαπα Επίσης την εταιρεία ΑΝΩΝΥΜΟΣ ΤΕΧΝΙΚΗ 
ΚΑΙ ΕΜΠΟΡΙΚΗ ΕΤΑΙΡΙΑ ΕΛΛΗΝΙΚΗ ΤΕΧΝΟΔΟΜΙΚΗ Α.Ε. 

εκπροσώπησε και ο Οικονομικός Διευθυντής αυτής Γε¬ 
ώργιος Σωσσίδης 

Στην αρχή της συζήτησης το λόγο έλαβε η Γενική Ειση- 
γήτρια Σοφία Καμπερίδου, η οποία ανέπτυξε τη γραπτή 
εισήγηση της Γραμματείας και, καταλήγοντας ότι, κατά 
την κρίση της Υπηρεσίας, η γνωστοποιηθείσα σύσταση 
κοινής επιχείρησης αποτελεί σύμπραξη επιχειρήσεων 
εμπίπτουσα στις διατάξεις της παραγρ. 1 του άρθρου 1 
Ν.703/77, όπως ισχύει, δεδομένου ότι θα έχει ως αποτέ¬ 
λεσμα το συντονισμό της ανταγωνιστικής συμπεριφοράς 
των μητρικών επιχειρήσεων και της κοινής, πρότεινε τη 
χορήγηση εξαίρεσης στην κρινόμενη σύμπραξη, σύμφω¬ 
να με την παράγραφο 3 του άρθρου 1 Ν.703/77, όπως 
ισχύει, από την απαγόρευση της παραγρ. 1 του ιδίου άρ¬ 
θρου για περίοδο δέκα (10) ετών από τη δημοσίευση της 
σχετικής απόφασης της Επιτροπής. Σε περίπτωση δε που 
η Επιτροπή ήθελε κρίνει ότι η γνωστοποιηθείσα πράξη 
αποτελεί συγκέντρωση επιχειρήσεων, εμπίπτουσα στις 
διατάξεις του άρθρου 4βτου Ν.703/77, όπως ισχύει, η Γε¬ 
νική Εισηγήτρια πρότεινε τη μη απαγόρευση αυτής, δε¬ 
δομένου ότι δεν αναμένεται να περιορίσει σημαντικά τον 
ανταγωνισμό στις επιμέρους αγορές τις οποίες αυτή 
αφορά. Στη συνέχεια το λόγο έλαβαν οι ανωτέρω νόμιμοι 
εκπρόσωποι των παρισταμένων εταιρειών, οι οποίοι ανέ¬ 
πτυξαν τις θέσεις αυτών, υποστήριξαν ότι η κρινόμενη 
πράξη αποτελεί συγκέντρωση του άρθρου 4β του 
Ν.703/77, όπως ισχύει, έδωσαν πληροφορίες, εξηγήσεις 
και διευκρινίσεις σε ερωτήσεις που τους υπέβαλαν ο Πρό¬ 
εδρος και τα Μέλη της Επιτροπής και ζήτησαν από την 
Επιτροπή την έγκριση της συγκέντρωσης αυτής ή άλλως, 
σε περίπτωση που η Επιτροπή ήθελε κρίνει ότι η υπό κρί¬ 
ση ίδρυση της κοινής επιχείρησης αποτελεί σύμπραξη, να 
χορηγηθεί εξαίρεση για περίοδο τουλάχιστον δεκαπέντε 
(15) ετών από τη δημοσίευση της σχετικής απόφασης. 
Κατόπιν, ο Πρόεδρος της Επιτροπής έδωσε προθεσμία 
μέχρι τις 6.4.1999 στα ενδιαφερόμενο μέρη για να προ¬ 
σκομίσουν τα υπομνήματά τους. 

Η Επιτροπή Ανταγωνισμού συνήλθε σε διάσκεψη την 
21η Απριλίου 1999, ημέρα Τετάρτη και ώρα 10.30 π.μ., 
στην ίδια ως άνω αίθουσα 611, και, αφού έλαβε υπόψη της 
τα στοιχεία του φακέλου, την εισήγηση της Γ ραμματείας, 
τα όσα διετύπωσαν εγγράφως και προφορικώς τα ενδια¬ 
φερόμενο μέρη κατά τη συζήτηση της υποθέσεως, καθώς 
επίσης καιτο κοινό υπόμνημα το οποίο αυτά προσκόμισαν, 

ΣΚΕΦΘΗΚΕ ΩΣ ΕΞΗΣ 

I. Στις 29.1.1999 οι εταιρείες ΙΝΤΡΑΚΟΜ Α.Ε. ΕΛΛΗΝΙ¬ 
ΚΗ ΒΙΟΜΗΧΑΝΙΑ ΤΗΛΕΠΙΚΟΙΝΩΝΙΩΝ ΚΑΙ ΣΥΣΤΗΜΑΤΩΝ 
ΠΛΗΡΟΦΟΡΙΚΗΣ (εφεξής ΙΝΤΡΑΚΟΜ) και ΑΝΩΝΥΜΟΣ 
ΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΕΛΛΗΝΙΚΗ ΤΕΧΝΟΔΟ- 
ΜΙΚΗ Α.Ε. (εφεξής ΕΛΛΗΝΙΚΗ ΤΕΧΝΟΔΟΜΙΚΗ) γνωστο¬ 
ποίησαν στην Επιτροπή Ανταγωνισμού (Ε.Α.), σύμφωνα 
μετο άρθρο 4βτου Ν.703/77, όπως ισχύει, την ίδρυση κοι¬ 
νής επιχείρησης, στο μετοχικό κεφάλαιο της οποίας θα 
συμμετέχουν αμφότερες με ποσοστό 50% εκάστη και στο 
εξα(6) μελές Διοικητικό Συμβούλιο αυτής κάθε μητρική θα 
ορίζει το ήμισυ (Ά) των μελών. Σύμφωνα δε με το σχέδιο 
καταστατικού της κοινής επιχείρησης, η νέα εταιρεία θα 
έχει έδρα το Δήμο Αθηναίων, διάρκεια πενήντα (50) ετών, 
μετοχικό κεφάλαιο ενενήντα εκατομμυρίων (90.000.000) 
δραχμών και σκοπό α) την ανάληψη και εκπόνηση πάσης 
φύσεως μελετών, ερευνών και επιβλέψεων έργων στον 
ενεργειακό τομέα, β) την ανάληψη της τεχνικής Διεύθυν¬ 


σης του σχεδιασμού και της θέσεως σε λειτουργία τεχνι¬ 
κών έργων ή επενδύσεων γενικά στον ενεργειακό τομέα, 
γ) την παροχή υπηρεσιώντεχνικού συμβούλου σε θέματα 
εκπόνησης κάθε είδους τεχνικών, οικονομικών και οικο¬ 
νομοτεχνικών μελετών του ενεργειακού τομέα. 

II. 1. Η ΙΝΤΡΑΚΟΜ, η οποία εδρεύει στην Παιανία Αττι¬ 
κής, είναι εισηγμένη στο Χρηματιστήριο Αξιών Αθηνών 
(ΧΧΑ) και δραστηριοποιείται στον τομέα των τηλεπικοι¬ 
νωνιακών προϊόντων και υπηρεσιών και προϊόντων πλη¬ 
ροφορικής και ειδικότερα στον σχεδίασμά, ανάπτυξη, πα¬ 
ραγωγή, πιστοποίηση, εγκατάσταση και υποστήριξη ηλε¬ 
κτρονικών συστημάτων, με εφαρμογή σε τομείς όπως τα 
Δημόσια Δίκτυα Τηλεπικοινωνιών, το Λογισμικό Τηλεπι¬ 
κοινωνιακών Συστημάτων, τα Ολοκληρωμένα Επιχειρη¬ 
σιακά Δίκτυα, τα Συστήματα Διαχείρισης Τηλεπικοινωνια¬ 
κών Δικτύων, τα Συστήματα Διαχείρισης Ενέργειας κλπ. 

Η εταιρεία αποτελεί τη μητρική ομίλου επιχειρήσεων, οι 
οποίες δραστηριοποιούνται κατά κύριο λόγο στους ευ¬ 
ρύτερους τομείς των τηλεπικοινωνιών και της πληροφο¬ 
ρικής τόσο στην Ελλάδα όσο και στο εξωτερικό, και ανα- 
φέρονται αναλυτικά στην στην υπ’ αριθμ. πρωτ. 
614/1.4.1999 εισήγηση της Γ ραμματείας Ε.Α. 

Ο κύκλος εργασιών της ΙΝΤΡΑΚΟΜ, στην εγχώρια αγο¬ 
ρά, το 1998, ανήλθε σε 69,15 δις δρχ. (ήτοι 208,6 εκατ. 
ΕΟυ περίπου), ενώ ο συνολικός κύκλος εργασιώντου ομί¬ 
λου της, όπως αυτός αναφέρεται στα ενοποιημένα απο¬ 
τελέσματα χρήσης 1998, ανήλθε σε 99,27 δις δρχ. (ήτοι 
299,46 ΕΟυ περίπου). 

2. Η ΕΛΛΗΝΙΚΗ ΤΕΧΝΟΔΟΜΙΚΗ, η οποία εδρεύει στο 
Δήμο Αθηναίων, είναι εισηγμένη στοΧΑΑ., δραστηριοποι¬ 
είται στον κατασκευαστικό κλάδο (κατέχει πτυχίο Η' Τά¬ 
ξης), και αποτελεί τη μητρική ομίλου επιχειρήσεων, που 
δραστηριοποιούνται κατά κύριο λόγο στον ευρύτερο το¬ 
μέα των τεχνικών έργων τόσο στην Ελλάδα όσο και στο 
εξωτερικό, και αναφέρονται αναλυτικά στην υπ. αριθμ. 
πρωτ. 614/1.4.1999 εισήγηση της Γ ραμματείας Ε.Α. 

Ο κύκλος εργασιών της στην εγχώρια αγορά το 1998 
ανήλθε σε 34,408 δις δρχ. (ήτοι 1 03,8 εκατ. ΕΟυ περίπου), 
ενώ ο συνολικός κύκλος εργασιώντου ομίλου της, όπως 
αυτός αναφέρεται στα ενοποιημένα αποτελέσματα χρή¬ 
σης 1998, ανήλθε σε 48,495 δις δρχ. (ήτοι 146,29 εκατ. 
ΕΟυ). 

III. 1. Ως σχετική αγοράπροϊόντων/υπηρεσιών, στην κρι- 
νόμενη υπόθεση, ορίζεται η ευρύτερη αγορά ανάληψης 
μελετών του ιδιωτικού και του δημόσιου τομέα, στην 
οποία περιλαμβάνονται και οι ενεργειακές μελέτες, αλλά 
και η παροχή υπηρεσιών τεχνικού συμβούλου και η δια¬ 
χείριση έργου (Ριό)θοΙ Μαηα^θπίθηΐ). 

Ως επηρεαζόμενες δε αγορές ορίζονται: α) η αγοράτων 
κατασκευαστικών/τεχνικών έργων, στην οποία δραστη¬ 
ριοποιείται η ΕΛΛΗΝΙΚΗ ΤΕΧΝΟΔΟΜΙΚΗ και η θυγατρική 
της ΙΝΤΡΑΚΟΜ, ΙΝΤΡΑΚΟΜ ΚΑΤΑΣΚΕΥΕΣ Α.Ε. και β) οι 
σχετικές με την ενέργεια αγορές στις οποίες δραστηριο¬ 
ποιείται η ΙΝΤΡΑΚΟΜ. 

2. Ως σχετική γεωγραφική αγορά, στην οποία οι ενδια¬ 
φερόμενος επιχειρήσεις παρέχουν τις σχετικές υπηρε¬ 
σίες υπό επαρκώς ομοιογενείς συνθήκες ανταγωνισμού, 
ορίζεται το σύνολο της Ελληνικής Επικράτειας. 

IV. Η ελληνική αγορά μελετών παρουσιάζεται έντονα 
ανταγωνιστική καθώς δραστηριοποιούνται σε αυτή μεγά¬ 
λος αριθμός μελετητών και γραφείων μελετών. Σύμφωνα 
δε με τα συλλεχθέντα από τη Γραμματεία της Ε.Α. στοι¬ 
χεία, στα Μητρώα Μελετητών και Γ ραφείων Μελετών του 

Υ.ΠΕ.ΧΩ.ΔΕ. φέρονται εγγεγραμμένοι περί τους 13.000 
μελετητές και περί τα 600 μελετητικά γραφεία (νομικής 
μορφής Α.Ε. και ΕΠΕ), έκτων οποίων (γραφείων) 200 πε¬ 
ρίπου είναι μέλη του Συνδέσμου Ελληνικών Γραφείων Με¬ 
λετών. Από τα παραπάνω Γ ραφεία, μικρός μόνο αριθμός 
(περί τα 10) ασχολείται σήμερα με ενεργειακές μελέτες. 
Επίσης, στην Ελλάδα δραστηριοποιούνται και γραφεία 
μελετών του εξωτερικού, τα οποία, είτε αυτόνομα είτε σε 
συνεργασία με ελληνικά γραφεία, παρέχουν όλο το φά¬ 
σμα των σχετικών υπηρεσιών, ήτοι μελέτες, υπηρεσίες 
τεχνικού συμβούλου και διαχείρισης έργου. 

Εκτων ανωτέρω γραφείων, τους υψηλότερους κύκλους 
εργασιών κατά το έτος 1997 πραγματοποίησαν οι: 
ΑΣΠΡΟΦΟΣ Α.Ε., ΑΔΚ Α.Ε., ΕΛΛΗΝΙΚΗ ΜΕΛΕΤΩΝ Α.Ε., 
Λ.Δ.Κ. ΕΠΕ, ΓΡΑΦΕΙΟ ΔΟΞΙΑΔΗ Α.Ε., ΡΙΕ ΗΕϋ-Αδ ΜΟ- 
ΝΟΠΡΟΣΩΠΗ Ε.Π.Ε, ΒΑΚΑΚΗΣ ΙΝΤΕΡΝΑΣΙΟΝΑΛ Α.Ε., 
ΩΕΝΟΟ ΕΠΕ, ΠΑΠΑΓΙΑΝΝΗΣ Θ. & ΣΥΝΕΡΓΑΤΕΣ Α.Ε., 
Α.Μ.Τ.Ε. Α.Ε., ΒΙΠΕΤΒΑ Α.Ε., ΑΞΩΝ Α.Ε., ΕΛΛΗΝΟΤΕΧΝΙ- 
ΚΗ Α.Ε. και ΕΡΑΤΟΣΘΕΝΗΣ ΕΠΕ. 

Η ΙΝΤΡΑΚΟΜ δεν διαθέτει μερίδιο στην ως άνω αγορά, 
καθώς δεν δραστηριοποιείται σ’ αυτή, ενώ το μερίδιο της 
εταιρείας ΕΛΛΗΝΙΚΗ ΤΕΧΝΟΔΟΜΙΚΗ, μέσω της θυγατρι¬ 
κής της ΕΛΛΗΝΙΚΗ ΤΕΧΝΟΔΟΜΙΚΗ-ΣΥΜΒΟΥΛΟΙ ΜΗΧΑ¬ 
ΝΙΚΟΙ Ο.Ε., που δραστηριοποιείται μόνο στην παροχή 
υπηρεσιών τεχνικού συμβούλου για την κατασκευή κτι¬ 
ρίων υψηλών προδιαγραφών, κυμαίνεται σε χαμηλά επί¬ 
πεδα, δεδομένου του κατακερματισμού και του εύρους 
της αγοράς μελετών. 

Στην σχετική αγορά των κατασκευών στην χώρα μας, ο 
ανταγωνισμός είναι έντονος. Σύμφωνα με τα συλλεχθέ- 
ντα από την Γραμματεία Ε.Α. στοιχεία, στο Μητρώο Ερ¬ 
γοληπτικών Επιχειρήσεων είναι εγγεγραμμένες 455 επι¬ 
χειρήσεις νομικής μορφής Α.Ε. και ΕΠΕ, από τις οποίες 40 
είναι Η' τάξης, 118 είναι Ζ' τάξης, 89 ΣΤ' τάξης και 208 Ε' 
τάξης, καθώς και 10.000 περίπου προσωπικές επιχειρή¬ 
σεις, ενώ δεν υφίστανται διαθέσιμα στοιχεία για τον αριθ¬ 
μό των επιχειρήσεων, που ασχολούνται αποκλειστικά με 
την ιδιωτική οικοδομική δραστηριότητα. 

Η ΕΛΛΗΝΙΚΗ ΤΕΧΝΟΔΟΜΙΚΗ το 1997 κατείχε, με βάση 
τον κύκλο εργασιών, την 1η θέση μεταξύ των 250 μεγα¬ 
λύτερων τεχνικών εταιριών και μερίδιο 4,82%. Οι δε θυ¬ 
γατρικές της κατασκευαστικές εταιρείες ΚΑΣΤΩΡ ΑΕ και 
ΤΕΧΝΙΚΗ ΕΤΑΙΡΙΑ ΒΟΛΟΥ ΑΕ διέθεταν μερίδια 0,17% και 
1,37% αντίστοιχα.. Επίσης, η ΙΝΤΡΑΚΟΜ, η οποία δρα¬ 
στηριοποιείται στον κατασκευαστικό κλάδο μέσω της θυ¬ 
γατρικής της ΙΝΤΡΑΚΟΜ ΚΑΤΑΣΚΕΥΕΣ ΑΕ διέθετε μερί¬ 
διο 0,52%. 

Οσον αφορά τους συναφείς με την ενέργεια τομείς 
στους οποίους δραστηριοποιείται, επί του παρόντος σε 
μικρή κλίμακα, η ΙΝΤΡΑΚΟΜ δεν υφίστανται επαρκή δια¬ 
θέσιμα κλαδικά στοιχεία για να εκτιμηθεί επακριβώς το 
μερίδιο της. Σημειώνεται ότι από 19.2.1999 έχει τεθεί σε 
ισχύ Οδηγία της ΕΕ για την απελευθέρωση της αγοράς 
ηλεκτρικής ενέργειας. Στην Ελλάδα, ο εν λόγω τομέας, ο 
οποίος μονοπωλείται σήμερα από τη ΔΕΗ, πρόκειται να 
απελευθερωθεί το 2001 ενώ οτομέας φυσικού αερίου με¬ 
τά από μία δεκαετία. Συνέπεια της ως άνω απελευθέρω¬ 
σης της αγοράς αναμένεται ότι θα είναι η προσέκλυση ση¬ 
μαντικών επενδυτικών κεφαλαίων τους τομείς της ηλε¬ 
κτρικής ενέργειας, του φυσικού αερίου και των 
ανανεώσιμων πηγών ενέργειας, καθώς έχει ήδη εκφρα- 
σθεί σχετικό ενδιαφέρον από έλληνες και ξένους επενδυ¬ 
τές. 


ν.1. Κατά τη διάταξη του άρθρου 4 παρ. 5 του Ν.703/77, 
όπως ισχύει, "Οι πράξεις, συμπεριλαμβανομένηςτης σύ¬ 
στασης κοινής επιχείρησης, που έχουν ως αντικείμενο ή 
αποτέλεσμα το συντονισμό της συμπεριφοράς σε θέματα 
ανταγωνισμού επιχειρήσεων που παραμένουν ανεξάρτη¬ 
τες, δεν αποτελούν συγκέντρωση κατά την παρ. 2 στοιχ. 
β'". Ομως, "Η δημιουργία κοινής επιχείρησης, η οποία εκ¬ 
πληρώνει μόνιμα όλες τις λειτουργίες μιας αυτόνομης οι¬ 
κονομικής ενότητας και δεν συνεπάγεται το συντονισμό 
της ανταγωνιστικής συμπεριφοράς είτε μεταξύ των ιδρυ¬ 
τικών επιχειρήσεων, είτε μεταξύ των επιχειρήσεων αυτών 
και της κοινής επιχείρησης, αποτελεί πράξη συγκέντρω¬ 
σης κατά την έννοια της παρ. 2 στοιχ.β'". Σημειωτέον ότι, 
βάσει του άρθρου 3 παρ.1 του κανονισμού 4064/89 της 
Ε.Ο.Κ., μία επιχείρηση είναι κοινή όταν ελέγχεται από κοι¬ 
νού από πολλές άλλες επιχειρήσεις (συνιδρυτικές), ο δε 
κοινός έλεγχος συνεπάγεται την δυνατότητα άσκησης 
αποφασιστικής επιρροής στις δραστηριότητες της κ.ε. 

Στην υπό κρίση περίπτωση, η κοινή επιχείρηση ενδέχε¬ 
ται να θεωρηθεί ότι θα εκπληρώνει μόνιμα όλες τις λει¬ 
τουργίες μιας αυτόνομης οικονομικής ενότητας, λαμβα- 
νομένων υπόψη της ορισθείσης στο καταστατικό 50ετούς 
διάρκειάςτης και του ύψους του μετοχικού της κεφαλαί¬ 
ου (90.000.000 δρχ.). Περαιτέρω οι συνιδρυτικές επιχει¬ 
ρήσεις δηλώνουν ότι πρωταρχικό κριτήριο για τη δημι¬ 
ουργία της κ.ε. είναι ο απολύτως συμπληρωματικός χα¬ 
ρακτήρας των γνωστικών πεδίων και των 
δραστηριοτήτων των ιδρυτικών εταιριών, καθώς η μεν 
ΕΛΛΗΝΙΚΗ ΤΕΧΝΟΔΟΜΙΚΗ διαθέτει εμπειρία και εξειδί- 
κευση στην κατασκευή σύνθετων μεγάλων έργων (δομι¬ 
κά, ηλεκτρομηχανολογικά, κλπ.), η δε ΙΝΤΡΑΚΟΜ διαθέ¬ 
τει εμπειρία στους τομείς της διαδικτύωσης, ενδοεπικοι¬ 
νωνίας και πληροφορικής που αποτελούν απαραίτητο και 
αναπόσπαστο μέρος της τεχνικής συγκρότησης ενός 
ενεργειακού έργου/συγκροτήματος. Ως εκ τούτου, πλη- 
ρούται ενδεχομένως η "θετική" προϋπόθεση που θέτει ο 
νόμος προκειμένου να κριθεί αν μία πράξη έχει το χαρα¬ 
κτήρα συγκέντρωσης. Δενπληρούται όμως και το "αρνη¬ 
τικό" κριτήριο που θέτει ο νόμος, δηλαδή την έλλειψη συ¬ 
ντονισμού της ανταγωνιστικής συμπεριφοράς είτε μετα¬ 
ξύ των ιδρυτικών επιχειρήσεων είτε μεταξύ των 
επιχειρήσεων αυτών και της κοινής, καθώς, από τα προ- 
σκομισθέντα στοιχεία, εκτιμάται ότι σκοπός της ίδρυσης 
της κ.ε. είναι η δυνατότητα δραστηριοποίησής της στην 
υπό απελευθέρωση στη χώρα μας αγορά ενέργειας συ¬ 
ντονίζοντας κατά τον καλύτερο δυνατό τρόπο τις συνα¬ 
φείς με τον τομέα ενέργειας δραστηριότητες των ιδρυτι¬ 
κών εταιριών. Ο εν λόγω συντονισμός, λόγω της θέσης 
που κατέχουν οι συνιδρυτικές επιχειρήσεις στις αγορές 
που δραστηριοποιούνται αλλά και λόγω του συμπληρω¬ 
ματικού χαρακτήρα των γνωστικών πεδίων και των δρα¬ 
στηριοτήτων τους, ειδικά στην αγορά που θα δραστηριο¬ 
ποιηθεί η κ.ε., εκτιμάται ότι θα έχει ως αποτέλεσμα τον πε¬ 
ριορισμό του ανταγωνισμού στην υπό κρίση σχετική 
αγορά. 

Συνεπώς, κατά την κρίση της πλειοψηφίας των μελών 
της Επιτροπής, η κρινόμενη ίδρυση της κοινής επιχείρη¬ 
σης συνιστά σύμπραξη επιχειρήσεων εμπίπτουσα στις 
διατάξεις του άρθρου 1 του Ν. 703/77, όπως ισχύει. 

2. Κατάτη γνώμη όμως δύο μελώντης Επιτροπής η γνω- 
στοποιηθείσα πράξη αποτελεί συγκέντρωση επιχειρήσε¬ 
ων εμπίπτουσα στις διατάξεις του άρθρου 4β του 
Ν.703/77, όπως ισχύει, και ως τέτοια δεν αναμένεται να 

περιορίσει σημαντικά τον ανταγωνισμό στις επιμέρους 
αγορές τις ποιες αυτή αφορά. Ειδικότερα, οι μητρικές 
εταιρείες ΙΝΤΡΑΚΟΜ (διατης θυγατρικήςτης ΙΝΤΡΑΚΟΜ 
ΚΑΤΑΣΚΕΥΕΣ Α.Ε.) και ΕΛΛΗΝΙΚΗ ΤΕΧΝΟΔΟΜΙΚΗ δρα¬ 
στηριοποιούνται στη σχετική αγορά των κατασκευαστι¬ 
κών/τεχνικών έργων, εν γένει, ενώ η υπό ίδρυση κοινή 
εταιρεία θα ασχοληθεί με την ανάληψη και εκπόνηση με¬ 
λετών του ενεργειακού τομέα. Οι μελέτες θα έχουν ως 
αντικείμενο την έρευνα και τη δυνατότητα εκμετάλλευ¬ 
σης των πηγών ενέργειας (υγρά καύσιμα, θερμική ή αιο¬ 
λική ενέργεια) ανάλογα με τις ανάγκες του έργου που κά¬ 
θε φορά θα ανατίθεται στην υπό ίδρυση εταιρεία (λ.χ. εκ¬ 
πόνηση μελέτης για τη δυνατότητα λειτουργίας αιολικού 
πάρκου σε κατά περίπτωση υποδεικνυόμενες περιοχές). 
Επιπλέον, θα ασχολείται με τη διαχείριση του εκάστοτε 
έργου καθώς και την παροχή υπηρεσιών τεχνικού συμ¬ 
βούλου σε θέματα εκπόνησης κάθε είδους μελετών του 
ενεργειακού τομέα. Θα δραστηριοποιηθεί δηλαδή στη 
σχετική αγορά ανάληψης μελετώντου δημοσίου και ιδιω¬ 
τικού τομέα, στην οποία εντάσσονται και οι ενεργειακές 
μελέτες. 

Εφόσον λοιπόν οι συνιδρυτικές επιχειρήσεις δεν 
ασκούν δραστηριότητες στη σχετική αγορά, όπου θα 
δραστηριοποιείται η κοινή επιχείρηση (ανάληψη μελετών 
και μάλιστα αποκλειστικά του ενεργειακού τομέα) δεν 
υπάρχει δυνατότητα συντονισμού της ανταγωνιστικής 
τους συμπεριφοράς, ώστε βασίμως να μπορεί να υπο- 
στηριχθεί ότι η υπό ίδρυση κοινή επιχείρηση έχει χαρα¬ 
κτήρα σύμπραξης και εμπίπτει στο άρθρο 1 του Ν.703/77, 
όπως ισχύει. Και η δυνατότητα συντονισμού της ανταγω¬ 
νιστικής συμπεριφοράς των μητρικών επιχειρήσεων μόνο 
με την κοινή επιχείρηση όχι όμως και μεταξύ τους, δεν συ¬ 
νεπάγεται τον χαρακτηρισμό της κοινής επιχείρησης ως 
σύμπραξης. Τέλος, ναι μεν οι ιδρυτικές επιχειρήσεις 
έχουν σημαντική δραστηριότητα σε γειτονική αγορά με 
αυτή της κοινής, οι δύο αγορές όμως δεν είναι στενά συν- 
δεδεμένες διότι δεν προέκυψε ότι έχουν κοινά χαρακτη¬ 
ριστικά περιλαμβανομένων της τεχνολογίας, των πελα¬ 
τών, των προμηθευτών και των ανταγωνιστών). Εν πάση 
περιπτώσει ακόμη και αν μία κοινή επιχείρηση οδηγεί σε 
συντονισμό της ανταγωνιστικής συμπεριφοράς των ιδρυ¬ 
τικών επιχειρήσεων, δεν αποκλείεται ο χαρακτηρισμός 
της ως συγκεντρώσεως εφόσον τα στοιχεία συνεργασίας 
είναι τελικά ήσσονος οικονομικής σημασίας σχετικά με 
την πράξη στο σύνολό της (άθ Γηίηίιτιίε). Και από τα στοι¬ 
χεία που ετέθησαν υπόψη της Επιτροπής δεν προέκυψε 
ότι τα ενδεχόμενα στοιχεία συνεργασίας θα είναι στο σύ¬ 
νολό τους μείζονος οικονομικής σημασίας. 

VI. Περαιτέρω, σύμφωνα με το άρθρο 1 παρ.3 του ως 
άνω νόμου, συμφωνίες, αποφάσεις και περιπτώσεις 
εναρμονισμένης πρακτικής ή κατηγορίες αυτών που εμπί¬ 
πτουν στηνπαρ. 1 του παρόντος άρθρου, μπορούν να κρι- 
θούν, με απόφαση της Επιτροπής Ανταγωνισμού, ολικά ή 
μερικά ισχυρές, εφόσον πληρούν αθροιστικά τις παρακά¬ 
τω προϋποθέσεις: 

α) συμβάλλουν, με εύλογη συμμετοχή των καταναλω¬ 
τών στην ωφέλεια που προκύπτει, στη βελτίωση της πα¬ 
ραγωγής ή της διανομής των προϊόντων ή στην προώθη¬ 
ση της τεχνικής ή οικονομικής προόδου, 

β) δεν επιβάλλουν στις οικείες επιχειρήσεις περιορι¬ 
σμούς πέρα από τους απόλυτα αναγκαίους για την πραγ¬ 
ματοποίηση των ανωτέρω σκοπών, και 

γ) δεν παρέχουν στις επιχειρήσεις αυτές τη δυνατότητα 


κατάργησης του ανταγωνισμού σε σημαντικό τμήμα της 
οικείας αγοράς. 

Εν προκειμένω, η υπό ίδρυση κ.ε. αναμένεται να παρέ¬ 
χει υπηρεσίες υψηλής ποιότητας ανάλογες της φήμης 
των μητρικών της εταιριών και να συμβάλλει στην προώ¬ 
θηση της τεχνικής και οικονομικής προόδου, δεδομένης 
της επικείμενης απελευθέρωσης της αγοράς ενέργειας 
στην Ελλάδα αλλά και από το γεγονός ότι η εν λόγω εται¬ 
ρεία θα προέλθει από δύο μεγάλους και ευρέως γνω¬ 
στούς ομίλους. Από τα συγκεντρωθέντα δε από τη Γραμ- 
ματεία στοιχεία δεν φαίνεται να εξικνύεται η ανωτέρω συ¬ 
ντονιστική δράση της κοινής επιχείρησης μέχρι του 
σημείου να επιβάλλει στις οικείες επιχειρήσεις περιορι¬ 
σμούς που θα υπερβαίνουν αυτούς που είναι απολύτως 
αναγκαίοι για τη λειτουργία της κοινής επιχείρησης. Πε¬ 
ραιτέρω δε, η ίδρυση της κοινής επιχείρησης δεν παρέχει 
στις συμμετέχουσες τη δυνατότητα κατάργησης του 
ανταγωνισμού σε σημαντικό τμήμα των οικείων αγορών, 
δεδομένης της διάρθρωσης των εν λόγω αγορών και των 
μικρών μεριδίων των μητρικών ομίλων σ’αυτές. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται κατά πλειοψηφία, ότι η από 29.1.1999 γνω- 
στοποιηθείσα ίδρυση κοινής επιχείρησης από τις εταιρεί¬ 
ες ΙΝΤΡΑΚΟΜ Α.Ε. ΕΛΛΗΝΙΚΗ ΒΙΟΜΗΧΑΝΙΑ ΤΗΛΕΠΙΚΟΙ¬ 
ΝΩΝΙΩΝ ΚΑΙ ΣΥΣΤΗΜΑΤΩΝ ΠΛΗΡΟΦΟΡΙΚΗΣ και ΑΝΩ¬ 
ΝΥΜΟΣ ΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΑΛΛΗΝΙΚΗ 
ΤΕΧΝΟΔΟΜΙΚΗ Α.Ε. φέρει το χαρακτήρα σύμπραξης κα¬ 
τά την έννοια του άρθρου 1 Ν.703/77, όπως ισχύει, και όχι 
συγκέντρωσης και επομένως δεν επιλαμβάνεται η Επι¬ 
τροπή με βάση το άρθρο 4β του ιδίου νόμου. 

Περαιτέρω κρίνει ότι συντρέχουν οι προϋποθέσεις των 
άρθρων 1 παρ. 3 και 10 παρ. 1 και 2 του Ν.703/77, όπως 
ισχύει, και χορηγεί στην υπό κρίση ίδρυση κοινής επιχεί¬ 
ρησης ατομική εξαίρεση χρονικής διάρκειας δέκα (10) 
ετών από την ημερομηνία δημοσίευσης της παρούσας 
απόφασης. 

Η παρούσα απόφαση εκδόθηκετην 26η Απριλίου 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΥΡΟΠΟΥΛΟΣ Α.Μ.-ΤΑΡΑΜΠΙΚΟΥ 

ΑΠΟΦΑΣΗ ΑΡΙΘΜ. 55/II/1999 (2) 

Η αίτηση της εταιρείας ΟαπόονβΓ Ιηνβείιτίθηίε ΡΙο για την 
χορήγηση άδειας παρέκκλισης, βάσει του άρθρου 4ε 
παρ. 3 Ν. 703/77, όπως ισχύει, για την πραγματοποίη¬ 
ση της συγκέντρωσης των επιχειρήσεων ΟαπόονθΓ Ιη- 
νθεΐΓΠθηΙε ΡΙο και ΩίαΓηαηΙ Βοαό 3.Α., πριν την λήψη 
οριστικής απόφασης της Επιτροπής Ανταγωνισμού. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γενικής Γραμματείας 
Εμπορίου του Υπουργείου Ανάπτυξης την 27η Μαϊου 
1999, ημέρα Πέμπτη και ώρα 9.30 π.μ., με την εξής σύν¬ 
θεση: 

Πρόεδρος: Σταύρος Αργυρόπουλος 

Μέλη: Βλάσιος Ασημακόπουλος, 

Παναγιώτης Μαντζουράνης, κωλυομένου του τακτικού 
Χαριλάου Χάρακα, 

Αντώνιος Μέγγουλης, κωλυόμενου του τακτικού Κων¬ 
σταντίνου Ηλιόπουλου, 

Λεωνίδας Νικολούζος, και 

Μελίνα Μουζουράκη. 

Γ ραμματέας: Αικατερίνη Τριβέλη. 

θέμα της συνεδρίασης ήταν η αίτηση της εταιρείας 
θαηδονθΓ ΙπνΘδΙιτίθπΐε ΡΙο για την χορήγηση άδειας πα¬ 
ρέκκλισης, βάσει του άρθρου 4ε παρ. 3 Ν. 703/77, όπως 
ισχύει, για την πραγματοποίηση της συγκέντρωσης των 
επιχειρήσεων ΟαπάονθΓ ΙηνθεΙηίθηΙε ΡΙο και ΩίαηίθηΙ 
ΒοθγΙ 5.Α., πριν την λήψη οριστικής απόφασης της Επι¬ 
τροπής Ανταγωνισμού. 

Στη Συνεδρίαση παρέστη η αιτούσα εταιρεία δια των 
πληρεξουσίων της δικηγόρων, κ.κ. Ιωάννη Β. Χατζηπρο- 
δρόμου καιΔιονυσίου-Αλεξάνδρου Κοσμόπουλου. 

Στην αρχή της συνεδρίασης το λόγο έλαβε η Γ ενική Ει- 
σηγήτρια κα Σοφία Καμπερίδου, η οποία ανέπτυξε τη γρα¬ 
πτή εισήγηση της Γραμματείας επίτης υποθέσεως και κα¬ 
τέληξε προτείνοντας την αποδοχή της κρινόμενης αίτη¬ 
σης. Στη συνέχεια το λόγο έλαβαν οι ως άνω 
πληρεξούσιοι δικηγόροι οι οποίοι συντάχθηκαν με την ει¬ 
σήγηση της Γ ραμματείας, έδωσαν τις πληροφορίες και 
τις διευκρινίσεις που ζήτησαν ο Πρόεδρος και τα Μέλη 
της Επιτροπής και ζήτησαν την αποδοχή της κρινόμενης 
αίτησης. 

Στη συνέχεια απεχώρησετης αιθούσης η αιτούσα και η 
Επιτροπή Ανταγωνισμού συνδιασκεφθείσα, και αφού 
έλαβε υπόψη της τα στοιχεία του φακέλου, την Εισήγηση 
της Γ ραμματείας, τις απόψεις που διετύπωσε, εγγράφως 
και προφορικώς, η αιτούσα κατά την συζήτηση της υπό¬ 
θεσης, 

ΣΚΕΦΘΗΚΕ ΩΣ ΕΞΗΣ 

1. Στις 14/5/1999 γνωστοποιήθηκε στην Επιτροπή Αντα¬ 
γωνισμού, σύμφωνα με το άρθρο 4βτου Ν. 703/77, όπως 
ισχύει, η πρόθεση της εταιρείας ΟαπάονθΓ ΙπνθδΙιτίθηΙε 
ρΐο (εφεξής Θεπόονθή, για την εξαγορά από τις εταιρείες 
ΒϊόθΙο Βοοίθίθ ό’ Επΐθΐ'ρπεθ θί ό’ ΙηνθεΙίεδθΓΠθηΙε 3.Α. και 
ΕηΐΓθίηνθδΙ 3.Α., του συνόλου (100%) του μετοχικού κε¬ 
φαλαίου της εταιρείας Ωίαιτιβη! ΒοηγΙ 3.Α. (εφεξής Ωί3- 
ιτΐ3ηΙ), μετά την πραγματοποίηση της οποίας, η αγορά- 
στρια θα αποκτήσει τον πλήρη έλεγχο τόσο της εταιρείας 
αυτής, όσο και των ανά τον κόσμο θυγατρικών της συ- 
μπεριλαμβανομένης και της ελληνικής θυγατρικής εται¬ 
ρείας Ωί3ΐτΐ3ηΙ Βοαό Ελλάς Αδαμαντοφόρα Μηχανήματα 
- Εργαλεία Α.Ε.Β.Ε. (εφεξής ΩΒ Ελλάς). 

Η ολοκλήρωση της συγκέντρωσης εξαρτάται από την 
πλήρωση αναβλητικών αιρέσεων που έχουν συμφωνηθεί 
προφορικά, καθώς δεν έχει καταρτισθεί ακόμη σύμβαση, 
στις οποίες περιλαμβάνεται και η λήψη σχετικής έγκρισης 
ή άδειας παρέκκλισης από την Επιτροπή Ανταγωνισμού. 
Κατά δήλωση της αιτούσας και γνωστοποιούσας τη συ¬ 
γκέντρωση εταιρείας, η σκοπούμενη συναλλαγή με εξαί¬ 
ρεση τις αρχές ανταγωνισμού των Η.Π.Α. και της Ελλά¬ 
δας, δεν είναι υποχρεωτικό να γνωστοποιηθεί σε ανάλο¬ 
γες αρχές άλλων χωρών. 

Παράλληλα με την ως άνω γνωστοποίηση του άρθρου 
4β παρ. 1, στις 14/5/99 υποβλήθηκε στην Επιτροπή Αντα¬ 
γωνισμού από την εταιρεία ΟαπάονθΓ, αίτηση χορήγησης 
άδειας πραγματοποίησης της συγκέντρωσης κατά πα¬ 
ρέκκλιση, πριν την έκδοση οριστικής απόφασης της Επι¬ 
τροπής Ανταγωνισμού, σύμφωνα με το άρθρο 4ε παρ. 3 
του Ν. 703/77 όπως ισχύει. 


2. Η προτιθέμενη αγοράστρια εταιρεία ΟβπάονθΓ έχει 
έδρα στην Μ. Βρετανία, είναι εισηγμένη στο Χρηματιστή¬ 
ριο Αξιών του Λονδίνου και ηγείται του ομώνυμου ομίλου 
επιχειρήσεων επενδυτικής κατεύθυνσης, αναλαμβάνο¬ 
ντας ρόλο εταιρείας επιχειρηματικού κινδύνου (νθπίυτθ 
03ρίΐ3ΐ). Η δραστηριότητά της συνίσταται στην εξαγορά 
ανερχόμενων επιχειρήσεων κάθε κλάδου με ευνοϊκές 
προοπτικές εξέλιξης. Οι δραστηριότητες της ΟαπάονθΓ 
αναπτύσσονται σε διαφορετικές αγορές (από την αγορά 
μέσων μαζικής ενημέρωσης ως την αγορά αεροδιαστημι¬ 
κής τεχνολογίας) κυρίως στη Βρετανία και πρόθεσή της 
είναι να επεκταθεί και σε άλλες χώρες της Δυτικής Ευρώ¬ 
πης (Γαλλία, Βέλγιο, Γερμανία και Ολλανδία). Ο παγκό¬ 
σμιος κύκλος εργασιών της εταιρείας, κατά δήλωση της 
για το οικονομικό έτος 1998, ανήλθε σε 31,52 εκατομ. 
ΕΟυ, ενώ στην ελληνική αγορά η εταιρεία ΟαηάονθΓ δεν 
παρουσιάζει καμία δραστηριότητα. 

3. Η βελγική εταιρεία Ωί3ΓΠ3ΠΙ Βοαά 3.Α ελέγχεται κατά 
99,99% από την εταιρεία συμμετοχών 3ίόθίο 3οοιθΙθ ά’ 
ΕπΙθίρπδθ θΐ ά’ ΙπνθδΙίδδθίτίΘηΙδ 3.Α., η οποία ανήκει στον 
Βελγικό όμιλο υπίοπ Μιπιθγθ 3.Α. που δραστηριοποιείται 
σε κάθε κλάδο εξορυκτικής, λατομικής και μεταλλευτικής 
δραστηριότητας. Το υπόλοιπο ποσοστό 0,01% ελέγχεται 
από την εταιρεία επενδύσεων χαρτοφυλακίου ΕπίΓΘίπνθδί 
3.Α. η οποία ανήκει επίσης στον ευρύτερο όμιλο υπίοπ 
Μιπιθγθ 3.Α. Η εταιρεία Ωίαιτιβη! ελέγχει κατά 100% την 
Ωί3ΓΠ3ηΙ Βθ3Γΐ ΙπΙθΓΠθΙίοπαΙ ΗοΙάίηρ Β\/, η οποία ελέγχει 
κατά 100% την ΩΒ Ελλάς. 

Η εταιρεία ΩΒ Ελλάς δραστηριοποιείται στο σχεδία¬ 
σμά, στην κατασκευή, επισκευή και αναγόμωση αδαμα- 
ντοφόρων εργαλείων και αδαμαντοφόρων εξαρτημάτων 
μηχανημάτων κοπής ορυκτών, πετρωμάτων και δομικών 
υλικών (π.χ. αδαμαντοφόροι δίσκοι κοπής, αδαμαντοφό¬ 
ρα σύρματα για σχιστήρια μαρμάρων, κλπ.), χρησιμοποι¬ 
ώντας ως πρώτη ύλη το βιομηχανικό (τεχνητό) διαμάντι. 
Η εταιρεία διαθέτει τα προϊόντα της στην εγχώρια αγορά 
απευθείας σε τελικούς καταναλωτές (συνήθως ιδιοκτή¬ 
τες ειδικών μηχανημάτων κοπής για λατομεία μαρμάρου 
και κατασκευαστικές εταιρείες), ενώ σημαντικό τμήμα 
της παραγωγής της εξάγεται προς την απώτερη μητρική 
της εταιρεία Ωί3ΓΠ3πΐ. 

Ο παγκόσμιος κύκλος εργασιώντης ελληνικής θυγατρι¬ 
κής για το οικονομικό έτος 1998, ανήλθε σε 4.474,48 εκατ. 
δρχ. (ήτοι 13,5 εκατ. ΕΟυ περίπου), ενώ ο κύκλος εργα¬ 
σιών της στην ελληνική αγορά ανήλθε σε 1.664 εκατ. δρχ 
περίπου (ήτοι 5,019 εκατ. ΕΟυ περίπου). 

4. Η σχετική αγορά προϊόντων περιλαμβάνει το σύνολο 
των προϊόντων που θεωρούνται από τον καταναλωτή 
εναλλάξιμα ή δυνάμενα να υποκατασταθούν μεταξύ τους 
λόγω των χαρακτηριστικών τους, των τιμών τους και της 
σκοπούμενης χρήσης τους. 

Η αγορά, στην οποία αφορά η παρούσα συγκέντρωση 
είναι, σύμφωνα με την γνωστοποιούσα εταιρεία, αυτή που 
περιλαμβάνει τα αδαμαντοφόρα εξαρτήματα και εργα¬ 
λεία κοπής πετρωμάτων, ορυκτών και δομικών υλικών. 
Ανάλογα με την χρήση τους, τα εν λόγω προϊόντα διακρί- 
νονται σε α) εργαλεία ή εξαρτήματα κοπής πετρωμάτων 
(π.χ. αδαμαντοφόρα σύρματα ή δίσκοι κοπής για λατο¬ 
μεία, σχιστήρια, κ.λ.π.) και β) εργαλεία ή εξαρτήματα κο¬ 
πής και διάτρησης δομικών υλικών και ασφαλτοτάπητα. 

Σύμφωνα με την γνωστοποιούσα εταιρεία, η διάρθρω¬ 
ση της ελληνικής αγοράς αδαμαντοφόρων εξαρτημάτων 
και εργαλείων κοπής πετρωμάτων, ορυκτών και δομικών 

υλικών, για το έτος 1998, έχει ως εξής: ϋΒ Ελλάς ποσοστό 
55%, ννίηΙθΓ Ελλάς Α.Ε. ποσοοτό 25%, εισαγωγές και με¬ 
μονωμένοι Έλληνες κατασκευαστές ποσοστό 20%. 

5. Η σχετική γεωγραφική αγορά περιλαμβάνει την πε¬ 
ριοχή στην οποία οι ενδιαφερόμενες επιχειρήσεις πω- 
λούντα σχετικά προϊόντα υπό επαρκώς ομοιογενείς συν¬ 
θήκες ανταγωνισμού. 

Στην συγκεκριμένη περίπτωση ως σχετική γεωγραφική 
αγορά θεωρείται αυτή του συνόλου της ελληνικής επι¬ 
κράτειας. 

6. Σύμφωνα με το άρθρο 4 παραγρ. 2 εδάφ. β’ του Ν. 
703/77, όπως ισχύει, συγκέντρωση πραγματοποιείται 
όταν ένα ή περισσότερα πρόσωπα που ελέγχουν ήδη μία 
τουλάχιστον επιχείρηση, ή μία ή περισσότερες επιχειρή¬ 
σεις, αποκτούν άμεσα ή έμμεσα τον έλεγχο του συνόλου 
ή τμημάτων μίας ή περισσοτέρων άλλων επιχειρήσεων. 

Με την ολοκλήρωση της συγκέντρωσης, η ΟεηάονΘΓ θα 
αποκτήσει τον πλήρη έλεγχο της ΟίαπιαπΙ και συνεπώς 
δημιουργείται συγκέντρωση επιχειρήσεων κατά την έν¬ 
νοια του άρθρου 4 παρ. 2β, η οποία εμπίπτει στις σχετικές 
με τις συγκεντρώσεις διατάξεις του νόμου αυτού. 

Η γνωστοποιηθείσα συγκέντρωση υπόκειται υποχρεω¬ 
τικά σε προηγούμενη γνωστοποίηση σύμφωνα με τις δια¬ 
τάξεις του άρθρου 4β παρ. 1, του Ν.703/77, όπως ισχύει, 
δεδομένου ότι πληρούται η μία εκ των δύο προϋποθέσε¬ 
ων που ορίζει ο νόμος, αυτή του μεριδίου αγοράς. 

Συνεπώς τα συμβαλλόμενα μέρη είχαν υποχρέωση 
προηγούμενης γνωστοποίησης της συγκέντρωσής τους, 
σύμφωνα με το άρθρο 4β. 

Επίσης, σύμφωνα με την παρ. 3 του άρθρου 4ε, η Επι¬ 
τροπή Ανταγωνισμού μπορεί, ύστερα από αίτηση, να επι¬ 
τρέψει παρέκκλιση από τις υποχρεώσεις, που αναφέρο- 
νται στις παρ. 1 και 2 του παρόντος άρθρου, προκειμένου 
να αποφευχθούν σοβαρές ζημιές σε βάρος μιας ή περισ¬ 
σοτέρων επιχειρήσεων τις οποίες αφορά η πράξη συγκέ¬ 
ντρωσης ή σε βάρος τρίτου. Η απόφαση, που επιτρέπει 
παρέκκλιση μπορεί να συνοδεύεται από όρους και υπο¬ 
χρεώσεις που σκοπό έχουν να εξασφαλίζουν συνθήκες 
αποτελεσματικού ανταγωνισμού και να αποτρέψουν κα¬ 
ταστάσεις που θα μπορούσαν να δυσχεράνουν την εκτέ¬ 
λεση τυχόν απαγορευτικής οριστικής απόφασης. Η άδεια 
παρέκκλισης μπορεί να αναζητείται και να παρέχεται οπο¬ 
τεδήποτε είτε πριν από την γνωστοποίηση είτε μετά την 
συναλλαγή. Η απόφαση που επιτρέπει την παρέκκλιση 
μπορεί να ανακληθεί απάτην Επιτροπή Ανταγωνισμού, αν 
συντρέχει κάποιος από τους λόγους που αναφέρονται 
στο άρθρο 4δ, παρ. 10. 

Σύμφωνα με την αγοράστρια εταιρεία, σε περίπτωση μη 
χορήγησης άδειας παρέκκλισης από την Επιτροπή Αντα¬ 
γωνισμού, η καθυστέρηση απόκτησης των μετοχών της 
εξαγοραζόμενης είναι ικανή να επιφέρει σοβαρή ζημιά 
στις συμβαλλόμενες εταιρείες, για τους εξής λόγους: 

α) οι πωλήτριες έχουν ορίσει την αγοράστρια, ως απο¬ 
κλειστική αγοράστρια κατά προτεραιότητα, με την προϋ¬ 
πόθεση να πραγματοποιηθεί η αγορά έως την 30η Μάίου 
1999, που θα αφορά στην εξαγορά ομίλου, δραστηριο¬ 
ποιούμενου μέσω των θυγατρικών του σε περισσότερες 
από 30 χώρες ανά τον κόσμο. 

β) σε περίπτωση μη ολοκλήρωσης της εξαγοράς έως 
την 30η Μάίου 1999, οι συμβαλλόμενοι θα πρέπει να δια¬ 
χωρίσουν τις μετοχές τουλάχιστον της ελληνικής θυγα¬ 
τρικής της εξαγοραζόμενης Οίαπιαπί, δηλαδή να καταρτί¬ 
σουν σύμβαση με την οποία οι μετοχές της ϋΒ Ελλάς θα 


εξαιρούνται από τις λοιπές μεταβιβαζόμενες μετοχές της 
ϋίαηηΗηΙ, ώστε η μεταβίβαση αποκλειστικά και μόνο της 
ελληνικής θυγατρικής να γίνει σε μεταγενέστερο χρόνο. 
Μια τέτοια διαδικασία θα προκαλέσει πρόσθετα έξοδα 
αλλά και ζητήματα φορολογίας στη Βρετανία, το Βέλγιο 
και την Ελλάδα. 

γ) Θα υπάρξει νομική αβεβαιότητα, ως προς το χρόνο 
ολοκλήρωσης εξαγοράς του τμήματος που αφορά την 
Ελλάδα, καθώς και διατάραξη της ομαλής λειτουργίας, 
τόσο της βελγικής μητρικής Οίαπιεπί όσο και της ελληνι¬ 
κής θυγατρικής της, σε επίπεδο λειτουργίας της επιχεί¬ 
ρησης και αποτελεσματικότητας των στελεχών τους, κα¬ 
θώς και σε θέματα οικονομικών και επιστημονικών στό¬ 
χων της εταιρείας που θα μείνει προσωρινά εκτός 
συγκέντρωσης. 

Δεδομένου δε ότι το μισό και πλέον της παραγωγής της 
ϋΒ Ελλάς εξάγεται προς την απώτερη μητρική επιχείρη¬ 
ση και μέσω αυτής προς τρίτους, τυχόν αποκοπή της ελ¬ 
ληνικής θυγατρικής από την όλη συναλλαγή θα έχει δυ¬ 
σμενείς επιπτώσεις στην εξαγωγική της δραστηριότητα 
και στην παραγωγική της εξέλιξη. 

δ) Αν η ολοκλήρωση της συγκέντρωσης πραγματοποι¬ 
ηθεί μετά την 30η Μάίου 1999, δηλαδή μετά την κατάρτι¬ 
ση των ετήσιων οικονομικών καταστάσεων της μητρικής 
ϋιαπιεπί, η μετέπειτα έγκριση των οικονομικών καταστά- 
σεωντης ελληνικής θυγατρικής θα δημιουργήσει αβεβαι¬ 
ότητα και επιπλέον έξοδα στους συμβαλλομένους. 

ε) Δεδομένου ότι η αγοράστρια εταιρεία είναι εισηγμέ¬ 
νη στο χρηματιστήριο και λόγω του σημαντικού ύψους 
της σκοπούμενης συναλλαγής (το οποίο, χωρίς ακόμη να 
έχει οριστικοποιηθεί, εκτιμάται ότι θα ανέλθει στα 5,5 δισ. 
Βελγικά φράγκα, δηλ. περίπου 45 δισ. δρχ.), η τυχόν κα¬ 
θυστέρηση ολοκλήρωσης της συγκέντρωσης, θα δημι¬ 
ουργήσει αβεβαιότητα και ίσως σύγχυση στην χρηματι¬ 
στηριακή αγορά, όσον αφορά τους πραγματικούς λό¬ 
γους που υπαγόρευσαν τη μη ολοκλήρωση της 
συναλλαγής στη προκαθορισθείσα ημερομηνία. 

Από τα παραπάνω πιθανολογείται ότι υπάρχει κίνδυνος 
σοβαρής ζημίας σε βάρος των συμβαλλομένων εταιρει¬ 
ών, εάν η εν λόγω συγκέντρωση δεν ολοκληρωθεί έως την 
30η Μάίου 1999. 

7. Με βάση τα ως άνω, συντρέχουν, κατά την κρίση της 
Επιτροπής, οι προϋποθέσεις εφαρμογής της διάταξης 
του άρθρου 4ε παρ. 3 του Ν. 703/77, όπως ισχύει και επο¬ 
μένως η σχετική αίτηση πρέπει να γίνει δεκτή. Εξάλλου, 
επειδή πιθανολογείται ότι, με βάση τα διαθέσιμα στοιχεία 
που προσκόμισε η γνωστοποιούσα εταιρεία, η υπό κρίση 
συγκέντρωση δεν θα περιορίσει σημαντικά τον ανταγωνι¬ 
σμό, η Επιτροπή κρίνει ότι η χορηγούμενη με την παρού¬ 
σα απόφαση άδεια, βάσει της ως άνω διάταξης, δεν είναι 
απαραίτητο να συνοδεύεται από όρους και υποχρεώσεις. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Δέχεται την από 14.5.1999 αίτηση της εταιρείας Οαπ- 
άονθΓ ΙηνθεΙπίθηΙε ΡΙο και επιτρέπει παρέκκλιση από τις 
υποχρεώσεις των παραγρ. 1 και 2 του άρθρου 4ε του Ν. 
703/77, όπως ισχύει, για την πραγματοποίηση της συγκέ¬ 
ντρωσης της αιτούσας με την εταιρεία ΩίαπιαπΙ ΒοειτΙ 8Α. 

Η απόφαση εκδόθηκετην28η Μα'ίου 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΥΡΟΠΟΥΛΟΣ ΑΙΚΑΤΕΡΙΝΗ ΤΡΙΒΕΛΗ 

ΑΠΟΦΑΣΗ ΑΡΙΘ. 69/11/1999 (3) 

Η αίτηση των α) ΠΛΗΡΟΦΟΡΙΚΗ ΕΡΓΑΣΙΑΣ Α.Ε. (ΕΒΟΟ- 
ϋΑΤΑ 8.Α), β) Δημητρίου Σ. Παπαγεωργίου και γ) Πα¬ 
ναγιώτη Π. Βαρζακάκου για τη χορήγηση στους αϊ¬ 
τού ντες άδειας παρέκκλισης από τις υποχρεώσεις του 
άρθρου 4ε παράγρ. 1 του Ν.703/77, όπως ισχύει, για 
την σταδιακή απόκτηση από την πρώτη των αιτούντων 
του 47% του μετοχικού κεφαλαίου της εταιρείας Α08 
- ΔΙΕΘΝΕΙΣ ΜΕΤΑΦΟΡΕΣ ΚΑΙ ΔΙΕΥΚΟΛΥΝΣΕΙΣ ΑΝΩ¬ 
ΝΥΜΗ ΕΜΠΟΡΙΚΗ ΕΤΑΙΡΙΑ και την από κοινού άσκηση 
από τους αιτούντες ελέγχου επί της τελευταίας ως 
άνω εταιρείας. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Η Επιτροπή Ανταγωνισμού συνήλθε και συνεδρίασε την 
15η Ιουλίου 1999, ημέρα Πέμπτη και ώρα 9.30 π.μ., στην 
αίθουσα 611 της Γενικής Γραμματείας Εμπορίου του 
Υπουργείου Ανάπτυξης, με την εξής σύνθεση: 

Πρόεδρος: Σταύρος Αργυρόπουλος 

Μέλη: Νικόλαος Στυλιανάκης, 

Παναγιώτης Μαντζουράνης, κωλυομένου του τακτικού 
Χαριλάου Χάρακα, 

Λεωνίδας Νικολούζος, 

Μελίνα Μουζουράκη 

Γ ραμματέας: Αλεξάνδρα-Μαρία Ταραμπίκου. 

Τα λοιπά τακτικά ή αναπληρωματικά μέλη, καίτοι προ- 
σκληθέντα, δεν παρευρέθησαν λόγω κωλύματος. 

θέμα της Συνεδριάσεως ήταν η από 18.6.1999 αίτηση 
τωνα) ΠΛΗΡΟΦΟΡΙΚΗ ΕΡΓΑΣΙΑΣ Α.Ε. (ΕΒΟΟΩΑΤΑ 5.Α), 
β) Δημητρίου Σ. Παπαγεωργίου και γ) Παναγιώτη Π. Βαρ¬ 
ζακάκου για τη χορήγηση στους αιτούντες άδειας παρέκ¬ 
κλισης από τις υποχρεώσεις του άρθρου 4ε παράγρ. 1 
του Ν.703/77, όπως ισχύει, για την σταδιακή απόκτηση 
από την πρώτη των αιτούντων του 47% του μετοχικού κε¬ 
φαλαίου της εταιρείας ΑΟδ - ΔΙΕΘΝΕΙΣ ΜΕΤΑΦΟΡΕΣ ΚΑΙ 
ΔΙΕΥΚΟΛΥΝΣΕΙΣ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ και την 
από κοινού άσκηση από τους αιτούντες ελέγχου επί της 
τελευταίας ως άνω εταιρείας. 

Στη συνεδρίαση παρέστησαν: α) η εταιρεία ΠΛΗΡΟΦΟ¬ 
ΡΙΚΗ ΕΡΓΑΣΙΑΣ Α.Ε. δια των πληρεξουσίων της δικηγό¬ 
ρων, κ. Φιλίππου Φυλακτόγλου και κας Ευθυμίας Κινινή, β) 
ο κ. Δημήτριος Παπαγεωργίου μετά του πληρεξουσίου δι¬ 
κηγόρου του Αντωνίου Λογοθέτη και γ) ο κ. Παναγιώτης 
Βαρζακάκος δια του ιδίου ως άνω πληρεξουσίου δικηγό¬ 
ρου Αντωνίου Λογοθέτη. 

Στην αρχή της συνεδριάσεως το λόγο έλαβε η Γ ενική Ει- 
σηγήτρια, κ. Σοφία Καμπερίδου, η οποία ανέπτυξε τη γρα¬ 
πτή εισήγηση της Γραμματείας επί της υποθέσεως και 
πρότεινε να επιτραπεί στους αιτούντες, βάσει του άρθρου 
4ε παράγρ. 3 του Ν.703/77, όπως ισχύει, παρέκκλιση από 
τις υποχρεώσεις τους που αναφέρονται στην παράγρ. 1 
του ιδίου άρθρου. Στην συνέχεια έλαβαν το λόγο οι ανω¬ 
τέρω πληρεξούσιοι δικηγόροι, οι οποίοι ανέπτυξαν τις θέ¬ 
σεις των αιτούντων, παρέσχον πληροφορίες, εξηγήσεις 
και διευκρινίσεις σε ερωτήσεις που τους υπέβαλαν ο Πρό¬ 
εδρος καιτα Μέλη της Επιτροπής και ζήτησαν από την Επι¬ 
τροπή να χορηγήσει την αιτούμενη άδεια παρέκκλισης. 

Η Επιτροπή Ανταγωνισμού συνήλθε σε Διάσκεψη την 30 
Ιουλίου 1999 ημέρα Παρασκευή και ώρα 9.30 π.μ. στην 
ίδια ως άνω αίθουσα 611, κατά την οποία, αφού έλαβε υπ’ 
όψη της τα στοιχεία του φακέλου, την Εισήγηση της 
Γ ραμματείας της Επιτροπής Ανταγωνισμού, τις απόψεις 


που διετύπωσαν, εγγράφως και προφορικώς, οι αιτού- 
ντες κατά τη συζήτηση της υποθέσεως, 

ΣΚΕΦΘΗΚΕ ΩΣ ΕΞΗΣ 

Οι αιτούντες επικαλουμένοι υπ’ αυτών γνωστοποίηση 
πράξεως συγκεντρώσεως, η οποία λαμβάνει χώρα με τη 
σταδιακή απόκτηση από την πρώτη αυτών εταιρεία με την 
επωνυμία ΠΛΗΡΟΦΟΡΙΚΗ ΕΡΓΑΣΙΑΣ Α.Ε. (ΕΒΟΟΩΑΤΑ 
3.Α - εφεξής ΕΒΟΟΩΑΤΑ) του 47% του μετοχικού κεφα¬ 
λαίο υ της εταιρείας με τη ν επωνυ μία Α03 - ΔΙΕΘ Ν ΕΙΣ Μ Ε- 
ΤΑΦΟΡΕΣ ΚΑΙ ΔΙΕΥΚΟΛΥΝΣΕΙΣ ΑΝΩΝΥΜΗ ΕΜΠΟΡΙΚΗ 
ΕΤΑΙΡΙΑκαιτοδιακριτικότίτλο "ΑΟδ 3Α" (εφεξήςΑΟδ) και 
την από κοινού άσκηση από όλους τους αιτούντες ελέγ¬ 
χου επί της τελευταίας. 

Αιτούνται την παρέκκλιση απάτην υποχρέωση μη πραγ¬ 
ματοποίησης της ανωτέρω συγκέντρωσης υπό την μορ¬ 
φή της λειτουργίας κοινής επιχείρησης μέχρι της εκδό- 
σεως οριστικής απόφασης της Επιτροπής, επικαλούμε- 
νοιτους διαλαμβανόμενους σε αυτή εξαιρετικούς λόγους 
αποτροπής ανεπανόρθωτου σοβαρής ζημίας, έκτης ανα¬ 
μονής της έκδοσης αποφάσεως. 

Από τα στοιχεία του φακέλου προέκυψε ότι η αιτούσα 
επιχείρηση ΕΒΟΟΩΑΤΑ αποκτά μετά από συμφωνία με 
τους μετόχους της επιχείρησης Α03, κ.κ. Δ. Παπαγεωρ¬ 
γίου και Π. Βαρζακάκο, τελικώςτο 47%του μετοχικού κε¬ 
φαλαίου της τελευταίας. Επίσης, μετά την απόκτηση του 
30% τουλάχιστον του συνολικού μετοχικού κεφαλαίου 
της Α03, αποκτά δικαίωμα συμμετοχής στην Διοίκηση αυ¬ 
τής με τον διορισμό δύο από τα επτά μέλη του Διοικητικού 
Συμβουλίου, η σύμπραξη των οποίων είναι απαραίτητη 
για την λήψη σημαντικών αποφάσεων όπως είναι η αύξη¬ 
ση του μετοχικού κεφαλαίου με απόφαση του Διοικητικού 
Συμβουλίου, απόκτηση ή εκποίηση των ενεργητικών στοι¬ 
χείων της εταιρείας, έγκριση και τροποποίηση του επιχει¬ 
ρηματικού σχεδίου της εταιρείας, σύναψη δανείων, μετα¬ 
βίβαση μετοχών και διορισμό από την αιτούσα του επικε¬ 
φαλής των οικονομικών υπηρεσιών αυτής κλπ. 

Η ΕΒΟΟΩΑΤΑ δραστηριοποιείται στον κλάδο της πληρο¬ 
φορικής και των τηλεπικοινωνιών και δη στις αγορές του 
υλικού εξοπλισμού πληροφορικής (Ιιαί'άνναΐ'θ), λογισμικού 
(εοΐίνναΓθ), των φωτοαντιγραφικών μηχανημάτων και λοι¬ 
πού εξοπλισμού γραφείων, ελέγχεται δε από την επιχείρη¬ 
ση ΙΝΕΟ ΟΨΕδΤ ΑΕΒΕ και τους βασικούς της τελευταίας 
μετόχους Θεόδωρο Φέσσα και Ευτυχία Κουτσουρέλη. 

Η Α03, ως σκοπό έχει την διεξαγωγή επιχειρήσεων τα¬ 
χείας μεταφοράς (οουπβΓ) εγγράφων, δεμάτων και μικρο- 
δεμάτων στην Ελλάδα και στο εξωτερικό με κάθε μέσο, 
ελέγχεται δε πλήρως από δύο μετόχους, τους κ.κ. Δ. Πα¬ 
παγεωργίου και Π. Βαρζακάκο, στους οποίους ανήκει (εξ 
ημισείας) όλο το μετοχικό κεφάλαιο αυτής. 

Οι αγορές στις οποίες δραστηριοποιούνται τα ενδιαφε¬ 
ρόμενο μέρη είναι εντελώς διαφορετικές, και οι υπηρε¬ 
σίες καιτα προϊόντα τα οποία προσφέρουν δεν δύναται να 
θεωρηθούν εναλλάξιμα ή δυνάμενα να υποκατασταθούν. 
Συνεπώς η γνωστοποιουμένη ανωτέρω συμφωνία μεταξύ 
των αιτούντων και της Α03-ΔΙΕΘΝΕΙΣ ΜΕΤΑΦΟΡΕΣ ΚΑΙ 
ΔΙΕΥΚΟΛΥΝΣΕΙΣ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ οδηγεί 
σε σύσταση κοινής επιχείρησης που εκπληρώνει πλήρως 
τη λειτουργία μιας αυτόνομης οικονομικής οντότητας χω¬ 
ρίς να συντρέχουν και στοιχεία συντονισμού ανταγωνι¬ 
στικής συμπεριφοράς στην ανάπτυξη των δραστηριοτή¬ 
των αμφοτέρων των ως άνω επιχειρήσεων που εμπλέκο¬ 
νται στην δημιουργία της κοινής επιχείρησης, αφού κάθε 

μία από αυτές δραστηριοποιείται ως ελέχθη και θα δρα¬ 
στηριοποιείται σε διαφορετική αγορά. 

Κατ’ ακολουθία υφίσταται συγκέντρωση που υποβάλ¬ 
λεται υποχρεωτικά σε προηγούμενη γνωστοποίηση σύμ¬ 
φωνα με τις διατάξεις του άρθρου 4β παρ.1, του 
Ν.703/77, όπως ισχύει, δεδομένου ότιπληρούται τουλά¬ 
χιστον η μία από τις δύο προϋποθέσεις που ορίζει ο νόμος 
και συγκεκριμένα αυτή του κύκλου εργασιών. 

Σύμφωνα με το προηγούμενο άρθρο, κάθε συγκέντρω¬ 
ση επιχειρήσεων η οποία υπόκειται σε προληπτικό έλεγ¬ 
χο, πρέπει να γνωστοποιείται στην Επιτροπή Ανταγωνι¬ 
σμού μέσα σε δέκα (10) εργάσιμες ημέρες από τη σύνα¬ 
ψη της συμφωνίας ή τη δημοσίευση της προσφοράς ή 
ανταλλαγής ή την απόκτηση συμμετοχής, που εξασφαλί¬ 
ζει τον έλεγχο της επιχείρησης. 

Στην υπό κρίση υπόθεση, στις 14.6.99 υπεγράφη μετα¬ 
ξύ των εταιρειών ΕΒΟΟϋΑΤΑ και Α03, καθώς και των με¬ 
τόχων της τελευταίας κ.κ. Δ. Παπαγεωργίου και Π. Βαρ- 
ζακάκου η ανωτέρω συμφωνία αγοράς μετοχών, η οποία 
γνωστοποιήθηκε στη Γραμματεία της Επιτροπής Αντα¬ 
γωνισμού, εμπρόθεσμα, στις 18.6.99. 

Σύμφωνα με το άρθρο 4ε παρ. 1 απαγορεύεται η πραγ¬ 
ματοποίηση συγκεντρώσεων που υπάγονται στη διαδικα¬ 
σία του προληπτικού ελέγχου μέχρι την έκδοση απόφα¬ 
σης της Επιτροπής Ανταγωνισμού, ενώ σε περίπτωση πα¬ 
ράβασης της παραπάνω απαγόρευσης επιβάλλεται 
πρόστιμο ύψους μέχρι δέκα πέντε τοις εκατό (15%) του 
συνολικού κύκλου εργασιώντων συμμετεχουσών στη συ¬ 
γκέντρωση επιχειρήσεων, όπως αυτός ορίζεται στο άρ¬ 
θρο 4στ. 

Τέλος, κατά το άρθρο 4ε παρ. 3 του νόμου, η Επιτροπή 
Ανταγωνισμού μπορεί, ύστερα από αίτηση, να επιτρέψει 
παρέκκλιση από τις υποχρεώσεις που αναφέρονται στις 
παρ. 1 και 2 του άρθρου αυτού, προκειμένου να αποφευ¬ 
χθούν σοβαρές ζημιές σε βάρος μιας ή περισσοτέρων 
επιχειρήσεων τις οποίες αφορά η πράξη συγκέντρωσης ή 
σε βάρος τρίτου. 

Από τα στοιχεία του φακέλλου προέκυψε ότι η μη χορή¬ 
γηση από την Επιτροπή Ανταγωνισμού άδειας για την κα¬ 
τά παρέκκλιση πραγματοποίηση της γνωστοποιηθείσας 
συγκέντρωσης, βασίμως αναμένεται να κηρυχθεί η Α03 
σε πτώχευση, μέχρι την έκδοση οριστικής απόφασης από 
την Επιτροπή, λόγω της δεινής οικονομικής θέσης στην 
οποία βρίσκεται η εν λόγω εταιρεία και η οποία συνεχώς 
επιδεινώνεται. Συγκεκριμένα: 

• Από το ισοζύγιο της 30ης Απριλίου 1999 προκύπτει ότι 
η "Α03" οφείλει επιταγές πληρωτέες που ανέρχονται πε¬ 
ρίπου στο (...) δρχ. 

• Η εταιρεία πρέπει να καταβάλλει α) στο ελληνικό δη¬ 
μόσιο σε 12 μηνιαίες δόσεις το συνολικό ποσό των (...) 
δρχ. [(...) δρχ. μηνιαίως σε 12 δόσεις, από τις οποίες έχει 
καταβληθεί μόνο η δόση του Μάίου], ποσό που καταλογί- 
σθηκε μετά τον πρόσφατο έλεγχο που διενήργησε το 
Εθνικό Ελεγκτικό Κέντρο (ΕΘ.ΕΚ) για τις χρήσεις 1993 - 
1997, β) το ποσό των (...) δρχ. σε 14 ισόποσες μηνιαίες δό¬ 
σεις σύμφωνα με απόφαση της Επιτροπής της διεύθυν¬ 
σης 16ης Εισπράξεων δημοσίων εσόδωντου Υπουργείου 
Οικονομικών και γ) ποσό (...) δρχ. για καθυστερούμενες 
οφειλές στο ΙΚΑ μέχρι τον Απρίλιο 1999 καταβλητέες ως 
εξής: μέχρι30.6.99ποσό (...) δρχ. και(...) δρχγια κάθε μή¬ 
να μέχρι τον Μάρτιο του 2001. 

• Επίσης η Α03 για την αντιμετώπιση μέρους των ανα¬ 
γκών της, έχει συνάψει δάνειο από τη γερμανική εταιρεία 


ϋθυΐεοίΐθ ΡοεΙ Α.Ο. ποσού (...) ΕΕΙΒΟ, το οποίο αντιστοι¬ 
χεί σε (...) δρχ. περίπου. Για το δάνειο αυτό υπεγράφη η 
από 28 Απριλίου 1999 ιδιωτική σύμβαση δανείου και για 
την εγγύησή του, οι μέτοχοι της εταιρείας κ.κ. Δ. Παπα¬ 
γεωργίου και Π. Βαρζακάκος παραχώρησαν υπέρ της 
ϋθυΐεοίΐθ ΡοεΙ Α.Ο., ενέχυρο επί 30.000 ανώνυμων μετο¬ 
χών (15.000 μετοχές ο κάθε ένας), παρακρατώντας το δι¬ 
καίωμα ψήφου. 

• Οι ίδιοι μέτοχοι της Α03 δεν μπορούν να χρηματοδο¬ 
τήσουν περαιτέρω την εταιρεία και η εταιρεία από μόνη 
της δεν μπορεί να ανταποκριθεί στις οικονομικές της υπο¬ 
χρεώσεις. 

• Η Α03 απασχολεί προσωπικό 600 ατόμων, των οποίων 
οι μισθοί ανέρχονται στο ποσό των 120.000.000 δρχ. μηνι¬ 
αίως και οι οποίοι κινδυνεύουν να χάσουν τις θέσεις τους. 

• Εξάλλου η επικείμενη πτώχευση της Α03 είναι δυνα¬ 
τόν να προκαλέσει ζημία τόσο στην ίδια όσο και στους με¬ 
τόχους της δεδομένου ότι θα εξαφανιστεί η υπεραξία 
(ροοά ννίΙΙ) της εν λόγω εταιρείας, η οποία οφείλεται στο 
σήμα φήμης Α03 και στην ιδιαίτερη τεχνογνωσία (Κπονν - 
ίιονν) της εταιρείας. Επίσης σοβαρές ζημίες θα υποστούν 
και οι 158 αντιπρόσωποιτης εταιρείας σε όλη την Ελλάδα, 
οι οποίοι λειτουργούν αυτοτελείς επιχειρήσεις με δικό 
της η κάθε μία προσωπικό στηριζόμενοι στα σήματα, την 
τεχνογνωσία και το δίκτυο διανομής της Α03. Την επικεί¬ 
μενη κατά τα ανωτέρω, πτώχευση βάσιμα αναμένεται να 
αποτρέψει, το τίμημα που η εξαγοράζουσα εταιρεία ΕΒ- 
ΘΟϋΑΤΑ θα καταβάλλει για την απόκτηση των μετοχών 
της Α03. 

• Επιπλέον η αιτούσα, ανέλαβε την υποχρέωση να χο¬ 
ρηγήσει μέχρι τις 15.6.99, δάνειο στην Α03, προς απο¬ 
πληρωμή του δανείου που είχε λάβει από τη ΟθυΙδοίΐθ 
Ροδί Α.Ο. και αποδέσμευση των ενεχυρασθεισών μετο¬ 
χών καθώς επίσης και την καταβολή των δόσεων των υπο¬ 
χρεώσεων προς το Δημόσιο και το ΙΚΑ μέχρι την τελική 
έγκριση της Επιτροπής Ανταγωνισμού. 

Κατ’ ακολουθίαν των ανωτέρω η Επιτροπή κρίνει, κατά 
πλειοψηφία, ότι για να διατηρηθεί η ανταγωνιστική θέση 
της δημιουργουμένης ως άνω κοινής επιχείρησης στη συ¬ 
γκεκριμένη αγορά πρέπει να γίνει δεκτή η αίτηση παρέκ¬ 
κλισης από τις υποχρεώσεις που αναφέρονται στην παρ. 
1 του άρθρου 4ε του Ν. 703/77, όπως ισχύει, υπό τον όρο 
ότι μέχρι την συζήτηση της γνωστοποίησης της ανωτέρω 
εξαγοράς θα έχουν εκπληρωθεί οι ανωτέρω λόγοι οι οποί¬ 
οι κατά την αιτούσα δικαιολογούν την χορήγηση παρέκ¬ 
κλισης ήτοι την αποτροπή της πτώχευσης της ως άνω επι¬ 
χείρησης, την χορήγηση σε αυτήν δανείων για την απο¬ 
πληρωμή από την δευτέρα ως άνω επιχείρηση του 
δανείου της προς την ϋΘυίδοίΐθ Ροδί ΑΟ για την αποδέ¬ 
σμευση των ενεχυρασθεισών μετοχών της και την πλη- 
ρωμήτων δόσεωντων χρεών προςτο Δημόσιο και το ΙΚΑ. 

Κατά την άποψη όμως ενός μέλους της Επιτροπής, η 
παρέκκλιση πρέπει να επιτραπεί χωρίς τον ανωτέρω όρο. 
Σύμφωνα με τη διάταξη της παραγράφου 3 του άρθρου 
4ε η απόφαση που επιτρέπει την παρέκκλιση μπορεί να 
συνοδεύεται από όρους και υποχρεώσεις που (μοναδικό) 
σκοπό έχουν να εξασφαλίζουν συνθήκες αποτελεσματι¬ 
κού ανταγωνισμού ή για να αποτρέψουν καταστάσεις που 
θα μπορούσαν να δυσχεράνουντην εκτέλεση τυχόν απα¬ 
γορευτικής οριστικής απόφασης. Ο όρος όμως ότι μέχρι 
τη συζήτηση της ανωτέρω εξαγοράς θα πρέπει να έχουν 
εκπληρωθεί οι λόγοι οι οποίοι κατά την αιτούσα δικαιολο¬ 
γούν τη χορήγηση της παρέκκλισης (ήτοι την αποτροπή 

της πτώχευσης της ως άνω επιχείρησης, τη χορήγηση σ’ 
αυτή δανείων για την αποπληρωμή από τη δεύτερα ως 
άνω επιχείρηση του δανείου της προς την ΩθαΙεοΙίθ ΡοεΙ 
ΑΟ κλπ.) δεν τίθεται για την εξασφάλιση συνθηκών απο¬ 
τελεσματικού ανταγωνισμού ή για την αποτροπή κατα¬ 
στάσεων που θα δυσχεράνουν την εκτέλεση της τυχόν 
απαγορευτικής οριστικής απόφασης, αλλά για τον έλεγ¬ 
χο της ουσιαστικής βασιμότητας της υπό κρίση αίτησης. 
Το ουσιαστικώς βάσιμο της αιτήσεως παρέκκλισης, 
όμως, θα πρέπει να έχει γίνει ήδη αποδεκτό από την Επι¬ 
τροπή για να χορηγηθεί η άδεια παρέκκλισης. Εάν τα ου¬ 
σιαστικά στοιχεία αποδειχθούν έκτων υστέρων ανακριβή 
και παραπλανητικά, η Επιτροπή μπορεί να ανακαλέσει την 
απόφασή της κατά το άρθρο 4δπαρ. 10. Αυτή είναι η μό¬ 
νη δυνατή κύρωση που προβλέπει ο Ν.703/77, όπως ισχύ¬ 
ει, για την περίπτωση που οι λόγοι της αίτησης παρέκκλι¬ 
σης είναι αβάσιμοι. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Δέχεται την από 18.6.1999 αίτηση των α) ΠΛΗΡΟΦΟΡΙ¬ 
ΚΗ ΕΡΓΑΣΙΑΣ Α.Ε., β) Δημητρίου Σ. Παπαγεωργίου καιγ) 
Παναγιώτη Π. Βαρζακάκου και επιτρέπει στους αιτούντες 
παρέκκλιση από τις υποχρεώσεις του άρθρου 4επαραγρ. 
1 του Ν.703/77, όπως ισχύει, για την σταδιακή απόκτηση 
από την πρώτη των αιτούντωντου 47% του μετοχικού κε¬ 
φαλαίου της εταιρείας ΑΟδ - ΔΙΕΘΝΕΙΣ ΜΕΤΑΦΟΡΕΣ ΚΑΙ 
ΔΙΕΥΚΟΛΥΝΣΕΙΣ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ και την 
από κοινού άσκηση από τους αιτούντες ελέγχου επί της 
τελευταίας ως άνω εταιρείας. Κατά πλειοψηφία δε θέτει 
ως όρο για τη χορήγηση της αιτηθείσης άδειας παρέκκλι¬ 
σης όπως πραγματοποιηθούν, μέχρι την συζήτηση της 
γνωστοποιηθείσας ως άνω συγκέντρωσης, οι αναλειφθεί- 
σες από την πρώτη των αιτούντων υποχρεώσεις, ήτοι η 
διάθεση από αυτήν του συμφωνηθέντος δανείου προς 
την ΑΟδ - ΔΙΕΘΝΕΙΣ ΜΕΤΑΦΟΡΕΣ ΚΑΙ ΔΙΕΥΚΟΛΥΝΣΕΙΣ 
ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ για την αποπληρωμή του 
δανείου της προς την ΩΕυΤδΟΗΕ ΡΟδΤ ΑΘ και η χρημα¬ 
τοδότηση της ΑΟδ - ΔΙΕΘΝΕΙΣ ΜΕΤΑΦΟΡΕΣ ΚΑΙ ΔΙΕΥ¬ 
ΚΟΛΥΝΣΕΙΣ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ για την εξό¬ 
φληση των υφισταμένων χρεών της προς το Δημόσιο και 
τοΙΚΑ. 

Η παρούσα απόφαση εκδόθηκετην 30η Ιουλίου 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΎΡΟΠΟΥΛΟΣ Α. - Μ. ΤΑΡΑΜΠΙΚΟΥ 

ΑΠΟΦΑΣΗ ΑΡΙΘ. 134/11/2000 (4) 

Ο προληπτικός έλεγχος της συγκέντρωσης η οποία πραγ¬ 
ματοποιείται με την απόκτηση από την εταιρεία ΠΛΗ¬ 
ΡΟΦΟΡΙΚΗ ΕΡΓΑΣΙΑΣ Α.Ε. (ΕΒΟΟΩΑΤΑ 3.Α) του 47% 
του μετοχικού κεφαλαίου της εταιρείας ΑΟδ - ΔΙΕ¬ 
ΘΝΕΙΣ ΜΕΤΑΦΟΡΕΣ ΚΑΙ ΔΙΕΥΚΟΛΥΝΣΕΙΣ ΑΝΩΝΥΜΗ 
ΕΜΠΟΡΙΚΗ ΕΤΑΙΡΙΑ και την από κοινού, από την πρώ¬ 
τη και τους μετόχους της δεύτερης, Δημήτριο Παπα¬ 
γεωργίου και Παναγιώτη Βαρζακάκο, άσκηση ελέγχου 
επί της τελευταίας ως άνω εταιρείας. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Η Επιτροπή Ανταγωνισμού συνήλθε και συνεδρίασε την 


2α Δεκεμβρίου 1999, ημέρα Πέμπτη και ώρα 9.30 π.μ., 
στην αίθουσα 611 της Γ ενικής Γ ραμματείας Εμπορίου του 
Υπουργείου Ανάπτυξης, με την εξής σύνθεση: 

Πρόεδρος: Σταύρος Αργυρόπουλος 
Μέλη: Νικόλαος Στυλιανάκης, 

Βλάσιος Ασημακόπουλος, 

Χαρίλαος Χάρακας, 

Αντώνιος Μέγγουλης, κωλυομένου του τακτικού κ. 
Κωνσταντίνου Ηλιόπουλου, 

Λεωνίδας Νικολούζος, 

Μελίνα Μουζουράκη, 

Χαρίσιος Ταγαράς. 

Γ ραμματέας: Αλεξάνδρα-ΜαρίαΤαραμπίκου. 

Τα λοιπά τακτικά ή αναπληρωματικά μέλη, καίτοι προ- 
σκληθέντα, δεν παρευρέθησανλόγω κωλύματος. 

Θέμα της Συνεδρίασης ήταν ο προληπτικός έλεγχος 
της από 18.6.1999 γνωστοποιηθείσας, βάσει του άρθρου 
4βτου Ν.703/77, όπως ισχύει, συγκέντρωσης επιχειρήσε¬ 
ων, η οποία πραγματοποιείται με την απόκτηση από την 
εταιρεία ΠΛΗΡΟΦΟΡΙΚΗ ΕΡΓΑΣΙΑΣ Α.Ε. (ΕΒΟΟΩΑΤΑ 
3.Α) του 47% του μετοχικού κεφαλαίου της εταιρείας ΑΘ3 
- ΔΙΕΘΝΕΙΣ ΜΕΤΑΦΟΡΕΣ ΚΑΙ ΔΙΕΥΚΟΛΥΝΣΕΙΣ ΑΝΩΝΥ¬ 
ΜΗ ΕΜΠΟΡΙΚΗ ΕΤΑΙΡΙΑ και την από κοινού, απότηνπρώ- 
τη και τους μετόχους της δεύτερης, Δημήτριο Παπαγε¬ 
ωργίου και Παναγιώτη Βαρζακάκο, άσκηση ελέγχου επί 
της τελευταίας ως άνω εταιρείας. 

Στη συνεδρίαση παρέστησαν η εταιρεία ΠΛΗΡΟΦΟΡΙ¬ 
ΚΗ ΕΡΓΑΣΙΑΣ Α.Ε. δια της πληρεξούσιας της δικηγόρου, 
κας Ευθυμίας Κινινή, και οι κ.κ. Δημήτριος Παπαγεωργίου 
και Παναγιώτης Βαρζακάκος δια του κοινού πληρεξουσί¬ 
ου των δικηγόρου κ. Αντωνίου Λογοθέτη. 

Στην αρχή της συζήτησης έλαβε το λόγο η Γ ενική Ειση- 
γήτρια Σοφία Καμπερίδου, η οποία ανέπτυξε την έγγρα¬ 
φη εισήγηση της Γ ραμματείας της Επιτροπής Ανταγωνι¬ 
σμού επί της υποθέσεως και, καταλήγοντας ότι η κρινό- 
μενη συμφωνίας άσκησης κοινού ελέγχου επί 
επιχειρήσεως, αποτελεί πράξη συγκέντρωσης, πρότεινε 
της μη απαγόρευση αυτής δεδομένου ότι δεν θα έχει ως 
αποτέλεσμα το σημαντικό περιορισμό του ανταγωνισμού 
στις σχετικές αγορές τις οποίες αυτή αφορά. Στη συνέ¬ 
χεια έλαβαν το λόγο οι ως άνω πληρεξούσιοι δικηγόροι 
των ενδιαφερομένων μερών, οι οποίοι συντάχθηκαν με 
την εισήγηση της Γ ραμματείας παρέσχον πληροφορίες, 
εξηγήσεις και διευκρινίσεις σε ερωτήσεις που τους υπέ¬ 
βαλαν ο Πρόεδρος και τα Μέλη της Επιτροπής, και ζήτη- 
σαντην έγκριση της συγκέντρωσης. Ο Πρόεδροςτης Επι¬ 
τροπής έδωσε προθεσμία μέχρι τις 6.12.1999 στα ενδια¬ 
φερόμενο μέρη να προσκομίσουν τα υπομνήματά τους. 

Η Επιτροπή Ανταγωνισμού συνήλθε σε διάσκεψη την 
21η Δεκεμβρίου 1999, ημέρα Τρίτη και ώρα 10 π.μ. στην 
ίδια ως άνω αίθουσα 611, κατά την οποία, αφού έλαβε 
υπόψη της τα στοιχεία του φακέλου, την εισήγηση της 
Γ ραμματείας της Επιτροπής Ανταγωνισμού, τις απόψεις 
που διατύπωσαν εγγράφως και προφορικώς τα ενδιαφε¬ 
ρόμενο μέρη κατά την συζήτηση της υπόθεσης και το 
υπόμνημα που αυτά προσκόμισαν, 

ΣΚΕΦΘΗΚΕ ΩΣ ΕΞΗΣ 

I. (1) Η εταιρεία με την επωνυμία ΠΛΗΡΟΦΟΡΙΚΗ ΕΡ¬ 
ΓΑΣΙΑΣ Α.Ε. (ΕΒΟΟϋΑΤΑ 3.Α) (στο εξής "ΕΒΘΟΟΑΤΑ") 
ιδρύθηκε το 1987 με έδρα την Αθήνα και δραστηριοποιεί¬ 
ται στον κλάδο της πληροφορικής και των τηλεπικοινω- 

νιών. Ειδικότερα, η εταιρεία δραστηριοποιείται στην υπο¬ 
στήριξη των προγραμμάτων λογισμικού και εφαρμογών 
λογισμικών για μεσαία συστήματα υπολογιστών, στην 
προώθηση και τεχνική υποστήριξη κέντρων εξυπηρέτη¬ 
σης πελατών (οαΙΙ οθπΙθιέ), καθώς και στην υποστήριξη 
συστημάτων μηχανογραφικού εξοπλισμού και τηλεφωνι¬ 
κών κέντρων. Βασικοί μέτοχοι της εταιρείας είναι η ΤΡΑ¬ 
ΠΕΖΑ ΕΡΓΑΣΙΑΣ Α.Ε. σε ποσοστό 13,11%, η εταιρεία ΙΝ- 
ΦΟ-ΚΟΥΕΣΤ Α.Ε.Β.Ε σε ποσοστό 15,84% και οι Θ.Φέσσας 
και Ευ.Κουτσουρέλη σε ποσοστό 9,82% και 7,82% αντί¬ 
στοιχα, ενώ το υπόλοιπο 54% περίπου είναι διασκορπι¬ 
σμένο στο επενδυτικό κοινό. Το μετοχικό κεφάλαιο της 
εταιρείας ανέρχεται, μετά από αύξηση που αποφασίστη- 
κε στην έκτακτη γενική συνέλευση της 10ης Μάίου 1999 
σε 8,4 δις δρχ. περίπου. Ο κύκλος εργασιών της ΕΒΟΟ- 
ϋΑΤΑ κατά το έτος 1998, στην εθνική αγορά, ανήλθε σε 
7,1 εκ. ΕΟυ περίπου, ενώ παγκοσμίως σε 7,95 εκ. ΕΟυ. 

(2) Η εταιρεία με την επωνυμία ΙΝΦΟ-ΚΟΥΕΣΤ Α.Ε.Β.Ε. 
(στο εξής "ΙΝΦΟΚΟΥΕΣΤ") εδρεύει ωσαύτως στην Αθήνα 
και δραστηριοποιείται στην πληροφορική και ειδικότερα 
στην αντιπροσώπευση, διανομή, συναρμολόγηση και 
υποστήριξη ηλεκτρονικών υπολογιστών και των περιφε¬ 
ρειακών τους. Βασικοί μέτοχοι της εταιρείας είναι ο 
Θ.Φέσσας και η Ευ.Κουτσουρέλη σε ποσοστό 55% και 
25% αντίστοιχα περίπου, ενώ το υπόλοιπο 20% περίπου 
είναι διεσπαρμένο στο επενδυτικό κοινό. Στις 31.12.98 η 
εταιρεία είχε, άμεσα ή έμμεσα, υπό τον έλεγχό της τις 
εταιρείες ΩΕ0Ι3Ι0Ν ΟΛΟΚΛΗΡΩΜΕΝΑ ΣΥΣΤΗΜΑΤΑ 
ΠΛΗΡΟΦΟΡΙΚΗΣ Α.Ε. και ΩΨΕ3Τ ΘΕΣΣΑΛΟΝΙΚΗΣ 
Α.Β.Ε.Ε που δραστηριοποιούνται στο χώρο της πληρο¬ 
φορικής, τις 00Μ-0υΕ3Τ Α.Ε. και ΗΕΕΕΑ3 ΟΝ ϋΝΕ Α.Ε. 
που ασχολούνται με την παροχή τηλεπικοινωνιακών υπη¬ 
ρεσιών και υπηρεσιών διαδικτύου αντίστοιχα και την εται¬ 
ρεία ΟΩ 0υΕ3Τ Α.Ε που δραστηριοποιείται στην Αυ¬ 
στρία. Η εταιρεία συμμετέχει, τέλος, με ποσοστό 22% πε¬ 
ρίπου στην εταιρεία υΝΙΡΟΝ Α.Ε. που ασχολείται με τις 
υπηρεσίες κινητής τηλεφωνίας, και μέσω αυτής στην 
εταιρεία Ε-ΜΟΤΙΟΝ που δραστηριοποιείται στη διανομή 
προϊόντων ψηφιακής τεχνολογίας. Ο κύκλος εργασιών 
της εταιρείας κατά το έτος 1998, στην εγχώρια αγορά, 
ανήλθε στο ποσό των 75,88 εκ.ΕΟυ περίπου, ενώ παγκο- 
σμίως σε 77,27 εκ. ΕΟϋ περίπου και του ομίλου της σε πα¬ 
γκόσμιο επίπεδο σε 113,08 εκ. ΕΟυ. 

(3) Η εταιρεία Α.0.3 - ΔΙΕΘΝΕΙΣ ΜΕΤΑΦΟΡΕΣ ΚΑΙ ΔΙ¬ 
ΕΥΚΟΛΥΝΣΕΙΣ ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ (στο 
εξής Α.0.3) δραστηριοποιείται στις ταχείες μεταφορές 
(ΟΟΙΙΒΙΕΒ) εγγράφων, δεμάτων και μικροδεμάτων στην 
Ελλάδα και το εξωτερικό και στην παροχή συναφών διευ¬ 
κολύνσεων, όπως η τυποποίηση και συσκευασία μικρών 
αντικειμένων. Στο μετοχικό κεφάλαιο της εταιρείας συμ¬ 
μετέχουν με ποσοστό 50% έκαστος οι κ.κ. Δημήτριος Πα- 
παγεωργίου και Παναγιώτης Βαρζακάκος. Με προσωπικό 
εξακοσίων περίπου ατόμων η εταιρεία διαθέτει εθνικό δί¬ 
κτυο μεταφοράς, διαμετακόμισης και διανομής με υπο¬ 
κατάστημα στη Θεσσαλονίκη και αντιπροσώπους στις 
λοιπές πόλεις, ενώ για την εκτέλεση των διεθνών αποστο¬ 
λών της έχει συνάψει από τον Απρίλιο 1997 ιδιωτικό συμ¬ 
φωνητικό με την εταιρεία ϋΗΙ_ ΙΝΤΕΒΝΑΤΙΟΝΑΙ Α.Ε. Ση¬ 
μειώνεται ότι με το ίδιο συμφωνητικό η τελευταία αναθέ¬ 
τει στην Α.0.3 την εκτέλεση των εισερχομένων διεθνών 
και εσωτερικών αποστολών της στην ελληνική επικρά¬ 
τεια. Ο παγκόσμιος κύκλος της Α.0.3 για το έτος 1998 
ανήλθε στο ποσό των 29,6 εκ. ΕΟυ περίπου, από το οποίο 


τα 25,24 εκ. ΕΟυ περίπου αφορούν αποστολές που έχουν 
πραγματοποιηθεί στην Ελλάδα. 

II. 1. Στις 14.6.99 υπογράφηκε μεταξύ της εταιρείας 
Α.0.3, των Δ. Παπαγεωργίου και Π. Βαρζακάκου και της 
εταιρείας ΕΒΟΟΩΑΤΑ προσύμφωνο αγοράς μετοχών. 
Στο προσύμφωνο αυτό προβλέπεται η τελευταία αφενός 
μεν να αγοράσει από τους δεύτερο και τρίτο, με την υπο¬ 
γραφή του οριστικού συμφωνητικού, 25.000 μετοχές ονο¬ 
μαστικής αξίας 1.000 δρχ. η καθεμία έναντι οριζομένου 
τιμήματος, οι δε δεύτερος και τρίτος να συγκαλέσουν 
εντός ορισθείσης προθεσμίας έκτακτη καθολική γενική 
συνέλευση της Α.0.3 με θέμα την αύξηση μετοχικού κε¬ 
φαλαίου της εταιρείας κατά 59.245.000 δρχ με την έκδο¬ 
ση 59.245 νέων μετοχών ίδιας ονομαστικής αξίας, τις 
οποίες, κατά το ίδιο προσύμφωνο, θα αναλάβει η εταιρεία 
ΕΒΟΟΩΑΤΑ, των σημερινών μετόχων παραιτούμενων 
από το δικαίωμα προτίμησης, έτσι ώστε η εταιρεία ΕΒ- 
ΟΟΩΑΤΑ να κατέχειτελικώς ποσοστό 47% του μετοχικού 
κεφαλαίου της εταιρείας Α.0.5 και οι σημερινοί μέτοχοι 
ποσοστό 53% κατ’ ισομοιρία. 

Περαιτέρω, με το ίδιο προσύμφωνο προβλέπεται η τρο¬ 
ποποίηση του καταστατικού κατά τη συγκληθησομένη 
έκτακτη γενική συνέλευση, ώστε η Α.Ο.3 να διοικείται από 
διοικητικό συμβούλιο αποτελούμενο από τρία έως επτά 
μέλη, ενώ στη μέτοχο εταιρεία Ε Β <3 Ο ΩΑΤΑ παρέχεται το 
δικαίωμα διορισμού δύο από τα επτά μέλη του Διοικητι¬ 
κού Συμβουλίου εφόσον είναι κυρία 30% τουλάχιστον του 
μετοχικού κεφαλαίου της εταιρείας. Εξάλλου, στο προ¬ 
σύμφωνο προβλέπεται η τροποποίηση του καταστατικού 
της εταιρείας ώστε σε σειρά αναφερομένων στο ίδιο προ¬ 
σύμφωνο ζητημάτωννα απαιτείται για τη λήψη απόφασης 
από το Δ. Σ. η πλειοψηφία των 3/4, δηλ. των έξι από τα επτά 
μέλη. Πρόκειται για την αύξηση μετοχικού κεφαλαίου με 
απόφαση Δ.Σ., την απόκτηση ή εκποίηση στοιχείων του 
ενεργητικού της εταιρείας όταν υπερβαίνει το οριζόμενο 
στο προσύμφωνο ποσό, την έγκριση και τροποποίηση 
επιχειρηματικού σχεδίου, τη σύναψη δανείου ή παροχής 
εγγυήσεως άνω του οριζόμενου στο προσύμφωνου πο¬ 
σού, την αίτηση έκδοσης εγγυητικής επιστολής υπέρ της 
εταιρείας για συναλλαγή άνω του οριζόμενου ποσού και 
τον προσδιορισμό της τιμής διάθεσης της μετοχής σε πε¬ 
ρίπτωση αύξησης μετοχικού κεφαλαίου από το Δ.Σ. Τέ¬ 
λος, συμφωνείται η επιλογή του επικεφαλής των οικονο¬ 
μικών υπηρεσιών της Α03 να ανήκει στην ΕΒΟΟΩΑΤΑ. 

2. Σύμφωνα με το άρθρο 4 παρ. 2 εδ.β Ν.703/77 όπως 
ισχύει, συγκέντρωση πραγματοποιείται όταν ένα ή περισ¬ 
σότερα πρόσωπα που ελέγχουν ήδη μία τουλάχιστον επι¬ 
χείρηση, ή μία ή περισσότερες επιχειρήσεις, αποκτούν 
άμεσα ή έμμεσα τον έλεγχο του συνόλου ή τμημάτων μίας 
ή περισσοτέρων άλλων επιχειρήσεων. 

Με την υπό κρίση συμφωνία, η ΕΒΟΟΩΑΤΑ αποκτά το 
47%των μετά ψήφου μετοχώντης Α.0.3, δηλαδή ως προς 
τα δικαιώματα ψήφου η πλειοψηφία παραμένει στους άλ¬ 
λους δύο μετόχους, οι οποίοι εκτιμάται ότι θα ενεργούν 
από κοινού. Ωστόσο, ως προς τη διοίκηση της εταιρείας 
τα δικαιώματα που εξασφαλίζονται στην ΕΒΟΟΩΑΤΑ, αυ¬ 
τό του δικαιώματος διορισμού μελών Δ.Σ. και αρνησικυ¬ 
ρίας σε μείζονες αποφάσεις της εταιρείας έχουν ως απο¬ 
τέλεσμα τον από κοινού έλεγχο της εταιρείας με τους πα¬ 
ραπάνω αναφερόμενους σημερινούς μετόχους-φυσικά 
πρόσωπα. Περαιτέρω η μετά τις παραπάνω συμφωνίες 
δραστηριοποίηση της Α.0.3 ως κοινή επιχείρηση έχει το 
χαρακτήρα της συγκέντρωσης με την έννοια του άρθρου 

4 παρ.2 εδαφ.β’ Ν.703/77 όπως ισχύει. Τούτο διότι, αφε¬ 
νός μεν η ΑΌ.5 θα εκπληρώνει σε διαρκή βάση τις λει¬ 
τουργίες μίας αυτόνομης οικονομικής ενότητας, καθώς 
εμφαίνεται να διαθέτει πλέον επαρκείς χρηματοοικονομι¬ 
κούς πόρους, αφετέρου δε δεν προκύπτει κίνδυνος συ¬ 
ντονισμού της συμπεριφοράς μεταξύ της Α.0.5 και της 
ΕΒΘΟΩΑΤΑ, αφού δραστηριοποιούνται σε διαφορετικές 
αγορές. 

IV. (1) Η σχετική αγορά προϊόντος περιλαμβάνει το σύ¬ 
νολο των προϊόντων που θεωρούνται από τον καταναλω¬ 
τή εναλλάξιμα ή δυνάμενα να υποκατασταθούν μεταξύ 
τους λόγω των χαρακτηριστικών τους, των τιμών τους και 
της σκοπούμενης χρήσηςτους, ενώ η γεωγραφική αγορά 
περιλαμβάνει την περιοχή όπου οι συμμετέχουσες στη 
συγκέντρωση επιχειρήσεις παρέχουν τις σχετικές υπηρε¬ 
σίες υπό επαρκώς ομοιογενείς συνθήκες ανταγωνισμού. 

Στην κρινόμενη συγκέντρωση η σχετική αγορά προϊό¬ 
ντος είναι η αγορά των ταχυμεταφορών εγγράφων και μι- 
κροδεμάτων, στην οποία δραστηριοποιείται μόνο η 
Α.0.5, ενώ ως γεωγραφική αγορά εκλαμβάνεται η ελληνι¬ 
κή επικράτεια όπου οι ταχυμεταφορές πραγματοποιού¬ 
νται υπό επαρκώς ομοιογενείς συνθήκες ανταγωνισμού. 
Ειδικότερα, στη σχετική αγορά προϊόντος, διακρίνονται η 
μερικότερη αγορά των ταχυμεταφορών στο εσωτερικό 
και των ταχυμεταφορών από την Ελλάδα στο εξωτερικό. 

Όσον αφορά τα μερίδια αγοράς, από τις εκτιμήσεις και 
τα στοιχεία που συνέλεξε μετά από έρευνα η Γραμματεία 
της Επιτροπής, τις εκτιμήσεις και τα λοιπά στοιχεία που 
προσκόμισαν οι συμμετέχουσες στη συγκέντρωση επι¬ 
χειρήσεις για το έτος 1998, προκύπτουν ότι η ΑΌ.5 έχει 
στην αγορά εσωτερικού και εξωτερικού ποσοστό 52,5% 
και 9% αντίστοιχα, ενώ κυριότεροι ανταγωνιστές της είναι 
η ΕΛ.ΤΑ Α.Ε. με ποσοστό 18,8% και 14% αντίστοιχα, η 
εταιρεία δρθθάθχ που δραστηριοποιείται μόνο στο εσω¬ 
τερικό με ποσοστό 14,5%, η ΩΗΙ. με ποσοστό 7% και 40% 
αντίστοιχα και πολλές μικρότερες εταιρείες για τις οποί¬ 
ες δεν υπάρχουν επίσημα δημοσιευμένα στοιχεία. 

Σε κάθε περίπτωση, η γνωστοποιηθείσα συγκέντρωση 
υπόκειται υποχρεωτικά σε προηγούμενη γνωστοποίηση, 
η οποία εγκαίρως πραγματοποιήθηκε, και σε προληπτικό 
έλεγχο σύμφωνα με τις διατάξεις των άρθρων 4β παρ.1 
και 4γ του Ν.703/77, όπως ισχύει, δεδομένου ότι καλύ¬ 
πτονται και οι δύο προϋποθέσεις που ορίζει ο νόμος στη 
διαδικασία του προληπτικού ελέγχου του άρθρου 4γ 
Ν.703/77, αυτή του ελάχιστου κύκλου εργασιών και αυτή 
του μεριδίου αγοράς, όπως προκύπτει από τα παραπάνω 
υπό I αναφερόμενα. Η κρινόμενη συγκέντρωση έχει πά¬ 
ντως ήδη ολοκληρωθεί, κατά παρέκκλιση της απαγόρευ¬ 
σης του άρθρου 4ε παράγρ. 1 του νόμου, μετά την έκδο¬ 
ση της υπ’ αριθμ. 69/11/1999 απόφασης της Επιτροπής αυ¬ 
τής. 

V. Οι ταχυδρομικές υπηρεσίες, οι οποίες τόσο στην Ελ¬ 
λάδα όσο και στις άλλες ευρωπαϊκές χώρες ήταν μέχρι 
πρόσφατα κρατικά μονοπώλια, σταδιακά απελευθερώνο¬ 
νται. Στην Ελλάδα γίνεται διάκριση από τον ισχύοντα νό¬ 
μο (Ν.2688/98) μεταξύτης Καθολικής Ταχυδρομικής Υπη¬ 
ρεσίας, η οποία επιφυλάσσεται στα Ελληνικά Ταχυδρο¬ 
μεία και των γενικών ταχυδρομικών υπηρεσιών, που 
παρέχονται από οποιονδήποτε μετά από ειδική άδεια που 
χορηγείται από τον Υπουργό Μεταφορών και Επικοινω¬ 
νιών και γνώμη της Εθνικής Επιτροπής Τηλεπικοινωνιών 
και Ταχυδρομείων (Ε.Ε.Τ.Τ). Οι προβλεπόμενες στο νόμο, 


ωστόσο, προϋποθέσεις για τη χορήγηση της άδειας, 
όπως η επαγγελματική ικανότητα και η αξιοπιστία δε μπο¬ 
ρούν να θεωρηθούν νομικοί περιορισμοί για την είσοδο 
νέων ανταγωνιστών, όπως μαρτυρεί και ο μεγάλος αριθ¬ 
μός των δραστηριοποιούμενων επιχειρηματιών. Στον 
κλάδο των ταχυμεταφορών εγγράφων και μικροδεμάτων 
δραστηριοποιούνται στη χώρα μας πάνω από διακόσιες 
εταιρείες. Από τις εταιρείες αυτές μεγαλύτερη είναι η 
ΑΌ.5, ενώ βασικότεροι ανταγωνιστές είναι η παγκοσμίως 
δραστηριοποιούμενη ΩΗΙ_, οι ελληνικές 5ΡΕΕΩΕΧ και ΙΝ- 
ΤΕΒΑΤΤΙΘΑ και οι πολυεθνικές ΤΝΤ, υΡ5 και ΡΕΩΕΧ, με 
τα ποσοστά που αναφέρονται παραπάνω υπό IV. 

Λαμβάνοντας υπόψη άλατα παραπάνω, και κυρίως ότι 
η αποκτώσα τον κοινό έλεγχο εταιρεία ΕΒΘΟϋΑΤΑ δε 
δραστηριοποιείται στη σχετική αγορά, εκτιμάται ότι η κρι- 
νόμενη συγκέντρωση δε θα περιορίσει τον ανταγωνισμό 
στην εθνική αγορά ή σε σημαντικό σε συνάρτηση με τα 
χαρακτηριστικά των υπηρεσιών τμήμα της. 

Εξάλλου, ο περιεχόμενος στο προαναφερόμενο προ¬ 
σύμφωνο περιορισμός των υφισταμένων μετόχων της 
ΑΌ.5 ως προς την κατ’ οιονδήποτε τρόπο διενέργεια 
ανταγωνιστικών πράξεων προς την ΑΌ.5 επί πέντε έτη 
μετά την υπογραφή του προσυμφώνου και, σε περίπτωση 
συνεργασίας με την ΑΌ.5, και πέραν της πενταετίας για 
ένα ακόμα έτος μετά την καθ' οιονδήποτε τρόπο λήξη της 
συνεργασίας αυτής συνδέεται άμεσα με το αντικείμενο 
της συγκέντρωσης και κρίνεται αναγκαίος για την πραγ¬ 
ματοποίηση αυτής. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι δεν υφίσταται νόμιμη περίπτωση να 
απαγορευθεί η από 18.6.1999 γνωστοποιηθείσα, βάσει 
του άρθρου 4βτου Ν.703/77, όπως ισχύει, συγκέντρωση 
επιχειρήσεων, η οποία πραγματοποιείται με την απόκτη¬ 
ση από την εταιρεία ΠΛΗΡΟΦΟΡΙΚΗ ΕΡΓΑΣΙΑΣ Α.Ε. (ΕΒ- 
ΘΟϋΑΤΑδ.Α) του 47% του μετοχικού κεφαλαίου της εται¬ 
ρείας Α05 - ΔΙΕΘΝΕΙΣ ΜΕΤΑΦΟΡΕΣ ΚΑΙ ΔΙΕΥΚΟ¬ 
ΛΥΝΣΕΙΣ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ και την από 
κοινού, από την πρώτη και τους μετόχους της δεύτερης, 
Δημήτριο Παπαγεωργίου και Παναγιώτη Βαρζακάκο, 
άσκηση ελέγχου επί της τελευταίας ως άνω εταιρείας. 

Η απόφαση εκδόθηκετην 16η Μάίου 2000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΎΡΟΠΟΥΛΟΣ Α. - Μ. ΤΑΡΑΜΠΙΚΟΥ 

ΑΠΟΦΑΣΗ ΑΡΙΘΜ. 139/11/2000 (5) 

Η εκπρόθεσμη γνωστοποίηση της συγκέντρωσης των επι¬ 
χειρήσεων που προκύπτει με την εξαγορά από την 
εταιρεία ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙ¬ 
ΡΕΙΑ ΕΛΛΗΝΙΚΗ ΤΕΧΝΟΔΟΜΙΚΗ Α.Ε.του 80%του με¬ 
τοχικού κεφαλαίου της εταιρείας ΚΑΣΤΩΡ Α.Ε., σύμ¬ 
φωνα με το άρθρο 4α του Ν.703/77, ως ίσχυε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ.Γ. Εμπορίου του 
Υπουργείου Ανάπτυξης, την 5η Οκτωβρίου 1999, ημέρα 
Τρίτη και ώρα 9:30 π.μ. με την εξής σύνθεση: 

Πρόεδρος: Σταύρος Αργυρόπουλος 

Μέλη: Μιχαήλ Φράγκος, κωλυόμενου του τακτικού Νι¬ 
κολάου Στυλιανάκη 

Χαρίλαος Χάρακας, 

Κωνσταντίνος Ηλιόπουλος και 

Εμμανουήλ Αντωνόπουλος, κωλυόμενου του τακτικού 
Λεωνίδα Νικολούζου 

Γραμματέας: Αλεξάνδρα-ΜαρίαΤαραμπίκου 

Τα λοιπά τακτικά και αναπληρωματικά μέλη, καίτοι προ- 
σκληθέντα, απούσιαζαν λόγω κωλύματος. 

Θέμα της Συνεδριάσεως ήταν η εκπρόθεσμη γνωστο¬ 
ποίηση της συγκέντρωσης των επιχειρήσεων που προκύ¬ 
πτει με την εξαγορά από την εταιρεία ΑΝΩΝΥΜΟΣ ΤΕ¬ 
ΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛΛΗΝΙΚΗ ΤΕΧΝΟΔΟΜΙ- 
ΚΗ Α.Ε. του 80% του μετοχικού κεφαλαίου της εταιρείας 
ΚΑΣΤΩΡ Α.Ε., σύμφωνα με το άρθρο 4ατου Ν.703/77, ως 
ίσχυε. 

Στη συνεδρίαση παρέστη για την κλητευθείσα εταιρεία 
ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛΛΗΝΙ¬ 
ΚΗ ΤΕΧΝΟΔΟΜΙΚΗ Α.Ε. ο νόμιμος εκπρόσωπος αυτής κ. 
Γεώργιος Σωσσίδης μετά του πληρεξουσίου δικηγόρου, 
κ. Πανταζή Καραμανώλη. 

Στην αρχή της συζήτησης το λόγο έλαβε η Γ ενική Ειση- 
γήτρια κα Σοφίας Καμπερίδου, η οποία ανέπτυξε τη γρα¬ 
πτή εισήγηση της Γραμματείας επί της υποθέσεως, τόνι¬ 
σε ότι η υπόχρεη προς γνωστοποίηση εταιρεία ΑΝΩΝΥ¬ 
ΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛΛΗΝΙΚΗ 
ΤΕΧΝΟΔΟΜΙΚΗ Α.Ε. προέβη σε γνωστοποίηση της ως 
άνω συγκέντρωσης 2 χρόνια μετά την πραγματοποίηση 
της συγκέντρωσης και από σχετική όχληση της Γ ραμμα¬ 
τείας και πρότεινε να της επιβληθεί πρόστιμο ποσού δέκα 
εκατομμυρίων (10.000.000) δραχμών για την υπαιτίως εκ¬ 
πρόθεσμη γνωστοποίηση της ως άνω συγκέντρωσης. Κα¬ 
τόπιν, το λόγο έλαβαν οι ως άνω νόμιμοι εκπρόσωποι της 
ενδιαφερόμενης εταιρείας, οι οποίοι ζήτησαν από την 
Επιτροπή Ανταγωνισμού την επιείκειά της όσον αφορά το 
προτεινόμενο από τη Γραμματεία πρόστιμο, δεδομένου 
ότι η μη γνωστοποίηση της συγκέντρωσης οφειλόταν σε 
εσφαλμένους υπολογισμούς των οικονομικών στοιχείων 
των συμμετεχουσών στη συγκέντρωση επιχειρήσεων και 
δεν υπήρχε πρόθεση απόκρυψης της συγκέντρωσης εκ 
μέρους της εταιρείας. 

Η Επιτροπή Ανταγωνισμού συνήλθε σε διάσκεψη την 
25η Οκτωβρίου 1999, ημέρα Δευτέρα και ώρα 9.30 π.μ., 
στην ανωτέρω αίθουσα 611, και αφού έλαβε υπόψη της τα 
στοιχεία του φακέλλου, την Εισήγηση της Γ ραμματείας, 
και τις απόψεις που διετύπωσαν, εγγράφως και προφορι- 
κώς, τα ενδιαφερόμενο μέρη κατά τη συζήτηση της υπο¬ 
θέσεως, και το υπόμνημα που υπεβλήθη, 

ΣΚΕΦΘΗΚΕ ΩΣ ΕΞΗΣ 

Με το από 30/12/98 (α.π. 2208) έγγραφο της εταιρείας 
ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛΛΗΝΙ¬ 
ΚΗ ΤΕΧΝΟΔΟΜΙΚΗ Α.Ε. (εφεξής ΕΛΛΗΝΙΚΗ ΤΕΧΝΟΔΟ- 
ΜΙΚΗ) γνωστοποιήθηκε στην Υπηρεσία μας, σύμφωνα με 
το άρθρο 4α του Ν. 703/77, όπως ισχύει, η συγκέντρωση 
των επιχειρήσεων ΕΛΛΗΝΙΚΗ ΤΕΧΝΟΔΟΜΙΚΗ και 
ΚΑΣΤΩΡ Α.Ε. Η ανωτέρω γνωστοποίηση αφορά στην από 
27 Νοεμβρίου 1996 υπογραφή μεταξύ των κ.κ. Ν. Κούρου, 
Λέων. Κούρου, Δ. Κούρου του Ηρακλή, Η. Κούρου, Α. Κα- 
ψάλη, Λ. Καψάλη (εφεξής Πωλητές) και της εταιρείας ΕΛ¬ 
ΛΗΝΙΚΗ ΤΕΧΝΟΔΟΜΙΚΗ, συμβάσεως αγοραπωλησίας 
μετοχών. Με την εν λόγω σύμβαση οι ως άνω Πωλητές 


πώλησαν, μεταβίβασαν και παρέδωσαν στην ΕΛΛΗΝΙΚΗ 
ΤΕΧΝΟΔΟΜΙΚΗ 800.000 ονομαστικές μετοχές της εται¬ 
ρείας ΚΑΣΤΩΡ Α.Ε., οι οποίες αντιστοιχούσαν σε ποσο¬ 
στό 80% του συνόλου των μετοχών της προαναφερθεί- 
σας εταιρείας. Μετά την ανωτέρω συναλλαγή, η ΕΛΛΗΝΙ¬ 
ΚΗ ΤΕΧΝΟΔΟΜΙΚΗ απέκτησε τον έλεγχο της ΚΑΣΤΩΡ 
Α.Ε. 

Εκ των ανωτέρω συμμετεχουσών στη συγκέντρωση 
εταιρειών η ΕΛΛΗΝΙΚΗ ΤΕΧΝΟΔΟΜΙΚΗ συστήθηκε το 
1955, εδρεύει στο Δήμο Αθηναίων, δραστηριοποιείται 
στον κατασκευαστικό κλάδο (ανάληψη και εκτέλεση πά- 
σης φύσεως τεχνικών έργων Δημόσιων και Ιδιωτικών) και 
οι βασικοί της μέτοχοι είναι φυσικά πρόσωπα. Αρχικά η 
εταιρεία ήταν προσανατολισμένη στα οικοδομικά έργα 
του ιδιωτικού τομέα, ενώ μετά το 1980, επέκτεινετιςδρα- 
στηριότητέςτης και σε έργα του δημόσιου τομέα. Πολιτι¬ 
κής της είναι η δυναμική κάλυψη όλων των τύπων των δη- 
μοπρατούμενων έργων του δημόσιου τομέα και κατέχει 
πτυχίο Η τάξης (πτυχίο εργοληπτικής ικανότητας όπως 
αναλύεται κατωτέρω). Ο κύκλος εργασιών της στην εθνι¬ 
κή αγορά κατά το έτος 1995 ανήλθε σε 21.383.055.730 
δρχ. ήτοι 71.386.788 ΕΟΨ. 

Σύμφωνα μετά προσκομισθέντα στοιχεία και όσον αφο¬ 
ρά το έτος 1996 οι θυγατρικές της εταιρείες, στις οποίες 
συμμετείχε με ποσοστό ίσο ή μεγαλύτερο του 50% ήταν 
οι: α) ΕΛΛΗΝΙΚΗ ΤΕΧΝΟΔΟΜΙΚΗ-ΣΥΜΒΟΥΛΟΙ ΜΗΧΑΝΙ¬ 
ΚΟΙ Ο.Ε., εταιρεία παροχής υπηρεσιών τεχνικού συμβού¬ 
λου, η οποία διευθύνει τα έργα που αναλαμβάνονται με το 
σύστημα Διαχείρισης Εργων (Ργο)θοϊ ΜαπαροπιεπΙ), β) 
ΤΕΧΝΟ Α.Τ.Ε., η οποία ιδρύθηκε το 1996 από την ΕΛΛΗ¬ 
ΝΙΚΗ ΤΕΧΝΟΔΟΜΙΚΗ προκειμένου να διεισδύσει στο χώ¬ 
ρο των τεχνικών έργων μικρότερου μεγέθους και διαφο¬ 
ρετικού τύπου π.χ. εργολαβίες με τη μέθοδο της αντιπα¬ 
ροχής, γ) ΗΕϋΝνΕΒΤ ΟΟΝ5ΤΒΙΙΟΤΙΟΝ5 ΙΤϋ, με έδρα 
την Κύπρο και σκοπό τη συμμετοχή σε άλλες εταιρείες για 
την εκτέλεση και εκμετάλλευση τεχνικών έργων στο εξω¬ 
τερικό, δ) ΔΙΕΘΝΗΣ ΑΛΧΗ Α.Ε., η οποία ιδρύθηκε το 1996 
με στόχο τη διείσδυση σε αγορές του Βαλκανικού χώρου. 
Επίσης η ΕΛΛΗΝΙΚΗ ΤΕΧΝΟΔΟΜΙΚΗ το 1996 συμμετείχε 
με ποσοστό μικρότερο του 50% στις εταιρείες: ε) ΤΕ- 
ΧΝΟΛΙΤ Α.Ε., εταιρεία ιδρυθείσα το 1994 με στόχο τη δι¬ 
είσδυση στην αγορά της Αλβανίας και σε δραστηριότητες 
μη κατασκευαστικές, στ) ΤΕΧΝΟΒΑΞ Α.Ε., η οποία ιδρύ¬ 
θηκε με σκοπό την μελέτη, κατασκευή και εκμετάλλευση 
συγκεκριμένου έργου δημοσίου συμφέροντος στη Μολ¬ 
δαβία, ζ) ΠΟΛΥΚΛΩΝΟΣ Α.Ε., μία πολιτιστική εκπαιδευτι¬ 
κή, εμπορική και η τεχνική εταιρεία, και η) ΑΣΤΙΚΕΣ ΑΝΑ¬ 
ΠΤΥΞΕΙΣ Α.Ε.. 

Η ετέρατων εταιρειών ΚΑΣΤΩΡ Α.Ε. ιδρύθηκε το 1970, 
έχει την έδρα της στην Αθήνα και δραστηριοποιείται στον 
κλάδο των κατασκευών, το 1995 δε κατείχε πτυχίο Ζ τά¬ 
ξης. Το μετοχικό της κεφάλαιο διαιρείται σε 1.000.000 
ονομαστικές μετοχές ονομαστικής αξίας 500 δραχμών η 
κάθε μία. Ο κύκλος εργασιώντης στην εθνική αγορά κατά 
το έτος 1995 ανήλθε σε 680.369.617 δρχ. ήτοι 2.271.397 
ΕΟΨ. 

Και οι δύο συμμετέχουσες στη συγκέντρωση επιχειρή¬ 
σεις δραστηριοποιούνται στον κατασκευαστικό κλάδο 
και ειδικότερα κύριο αντικείμενό τους αποτελεί η ανάλη¬ 
ψη και εκτέλεση πάσης φύσεως ιδιωτικών και δημοσίων 
τεχνικών έργων. 

Η κατασκευαστική δραστηριότητα στη χώρα μας δια- 
κρίνεται σε δύο σημαντικές επιμέρους κατηγορίες: στις 

κατασκευές του ιδιωτικού τομέα και στις κατασκευές του 
δημόσιου τομέα, οι οποίες και αποτελούν τις επιμέρους 
σχετικές αγορές προϊόντων/υπηρεσιών που αφορά η συ¬ 
γκέντρωση. 

Στην κατηγορία των ιδιωτικών έργων περιλαμβάνονται 
τα έργα, η κατασκευή των οποίων ανατίθεται από ιδιώτες, 
εταιρείες κλπ. και διενεργείται σύμφωνα με τις προβλέ¬ 
ψεις των συγκεκριμένων συμφωνιών μεταξύ των μερών 
και τους κανόνες της τεχνικής. Τα κριτήρια για την επιλο¬ 
γή της μιας ή της άλλης κατασκευαστικής επιχείρησης 
διαφέρουν από πελάτη σε πελάτη και μπορεί να είναι κα¬ 
θαρά οικονομικά, ποιοτικά ή να αφορούν λόγους φήμης, 
εμπειρίας εξειδίκευσης κλπ. Η ζήτηση στον ιδιωτικό το¬ 
μέα επικεντρώνεται κυρίως στην κάλυψη στεγαστικών 
αναγκών αλλά και σε έργα όπως: ξενοδοχεία, πολυκατα¬ 
στήματα, βιομηχανικά εργοστάσια κλπ. 

Στην κατηγορία των δημοσίων έργων συγκαταλέγονται 
τα έργα όπου "πελάτης 11 είναι το Δημόσιο, Δήμοι, Κοινό¬ 
τητες κ.ά. Η ανάθεση, επίβλεψη, κατασκευή και συντήρη¬ 
ση των έργων αυτής της κατηγορίας, πραγματοποιείται 
σύμφωνα με τις διατάξεις της κείμενης νομοθεσίας περί 
δημοσίων έργων. Η ζήτηση απότηνπλευράτου δημοσίου 
αφορά κυρίως έργα υποδομής όπως λιμάνια, δρόμους, 
γέφυρες, σχολεία κλπ. Οι τάξεις από τις οποίες καθορί¬ 
ζονται και οι δυνατότητες συμμετοχής των τεχνικών εται¬ 
ρειών στους διαγωνισμούς του δημοσίου είναι επτά (7) 
και διαβαθμίζονται από το Α έως το Ζ για κάθε κατηγορία 
έργων και ακολουθεί η Η τάξη που είναι γενική. Σημειώνε¬ 
ται ότι το ανώτατο όριο σύμφωνα με τη νομοθεσία για την 
Η’ τάξη στην οποία ανήκει η εξαγοράζουσα, το 1996, ορί¬ 
ζονταν σε 12 δις δρχ., ενώ το κατώτατο σε 2,4 δις δρχ. 
Στην αμέσως προηγούμενη τάξη Ζ', στην οποία ανήκει η 
εξαγοραζόμενη, το ανώτατο όριο ορίζονταν σε 6 δις δρχ. 
το οποίο μπορούσε να διπλασιαστεί ανάλογα με την κα¬ 
θαρή θέση της εταιρείας, ενώ το κατώτατο όριο ορίζο¬ 
νταν σε 900.000.000 δρχ. Η διαβάθμιση των ορίων συνε¬ 
χίζεται μέχρι την Α'τάξη της οποίας το ανώτατο όριο προ¬ 
ϋπολογισμού δημοσίων έργων στην κατασκευή των 
οποίων μπορεί να συμμετάσχει η εταιρεία που ανήκει σ’ 
αυτήν την τάξη ανέρχονται σε 20 εκ. δρχ. Οι τάξεις Α, Β, Γ 
και Δ αναφέρονται σε προσωπικές εταιρείες, ενώ για εται¬ 
ρείες νομικής μορφής Α.Ε. και ΕΠΕ οι αντίστοιχες τάξεις 
είναι οι Ε, ΣΤ, Ζ και Η. 

Σημειωτέον ότι η διάκριση των κατασκευαστικών εται¬ 
ρειών σε αυτές που κατασκευάζουν έργα που ανήκουν 
αποκλειστικά στη μία ή στην άλλη σχετική αγορά δεν είναι 
απόλυτα εφικτή δεδομένου ότι, ενώ οι "μικρές" επιχειρή¬ 
σεις του κλάδου ασχολούνται κυρίως με την κατασκευή 
ιδιωτικών έργων, οι "μεγάλες" (ΑΕ και ΕΠΕ) δραστηριο¬ 
ποιούνται και στις δύο προαναφερθείσες αγορές,. 

Ως σχετική γεωγραφική αγορά στην υπό κρίση συγκέ¬ 
ντρωση, θεωρείται το σύνολο της Ελληνικής Επικράτειας 
όπου οι ενδιαφερόμενες επιχειρήσεις παρέχουν τις σχε¬ 
τικές υπηρεσίες υπό επαρκώς ομοιογενείς συνθήκες 
ανταγωνισμού. 

Το βασικό χαρακτηριστικό του κλάδουτων κατασκευών 
εν γένει είναι ο μεγάλος αριθμός των επιχειρήσεων που 
δραστηριοποιούνται σ’ αυτόν. Σύμφωνα με τα στοιχεία 
της Υπηρεσίας μας, το 1996, στο ΜΕΕΠ ήταν εγγεγραμ¬ 
μένες 455 επιχειρήσεις νομικής μορφής ΑΕ και ΕΠΕ, από 
τις οποίες 40 είναι Η’ τάξης, 118 Ζ’ τάξης, 89 Στ’ τάξης και 
208 Ε’ τάξης, καθώς και 10.000 περίπου προσωπικές επι¬ 
χειρήσεις, ενώ δεν υπάρχουν διαθέσιμα στοιχεία για τον 


αριθμό των επιχειρήσεων που ασχολούνται αποκλειστικά 
με την ιδιωτική οικοδομική δραστηριότητα. Όσον αφορά 
τη θέση των συμμετεχουσών επιχειρήσεων στον εν λόγω 
κλάδο παρατηρούμε ότι: Η μεν εξαγοραζόμενη ανήκει 
στις κατασκευαστικές εταιρείες Ζ’ τάξης, με κύκλο εργα¬ 
σιών για το 1995, 2.271.397 ΕΟυ (680.369.617 δρχ.) και 
εκτιμάται ότι κατείχε μερίδιο περίπου 0,41% καταλαμβά¬ 
νοντας την 76η θέση επί συνόλου 118 εταιρειών Ζ’ τάξης. 
Η δε εξαγοράζουσα το 1995 βρισκόταν στην 2η θέση με¬ 
ταξύ τωντεχνικών εταιρειών Η’ τάξης με κύκλο εργασιών 
71.386.788 ΕΟΙΙ (21.383.055.730 δρχ) και μερίδιο αγοράς 
8,172%. 

Επειδή σύμφωνα με το άρθρο 4 παρ. 2 εδάφ. β του Ν. 
703/77, όπως ισχύει, συγκέντρωση πραγματοποιείται 
όταν ένα ή περισσότερα πρόσωπα που ελέγχουν ήδη του¬ 
λάχιστον μία ή περισσότερες επιχειρήσεις αποκτούν άμε¬ 
σα ή έμμεσα τον έλεγχο του συνόλου ή τμημάτων μιας ή 
περισσοτέρων άλλων επιχειρήσεων. Η ΕΛΛΗΝΙΚΗ ΤΕ- 
ΧΝΟΔΟΜΙΚΗ με την εξαγορά του 80% του μετοχικού κε¬ 
φαλαίου της ΚΑΣΤΩΡ, απέκτησε τον έλεγχο της τελευταί¬ 
ας και συνεπώς δημιουργείται συγκέντρωση επιχειρήσε¬ 
ων κατά τη διάταξη του άρθρου 4 παρ. 2 εδάφ. β του Ν. 
703/77, όπως ισχύει, η οποία εμπίπτει στις σχετικές με τις 
συγκεντρώσεις ρυθμίσεις του νόμου. 

Επειδή σύμφωνα με το άρθρο 4α του Ν. 703/77, όπως 
ισχύει, "κάθε συγκέντρωση επιχειρήσεων πρέπει να γνω¬ 
στοποιείται μέσα σε ένα (1) μήνα από την πραγματοποίη¬ 
σή της στην Επιτροπή Ανταγωνισμού όταν: α) το μερίδιο 
αγοράς των προϊόντων ή υπηρεσιών που αφορά η συγκέ¬ 
ντρωση όπως αυτό ορίζεται στο άρθρο 4στ, αντιπροσω¬ 
πεύει στην εθνική αγορά ή σε ένα σημαντικό σε συνάρτη¬ 
ση μεταχαρακτηριστικάτωνπροϊόντωνήτων υπηρεσιών 
τμήμα της τουλάχιστον δέκατοις εκατό (10%) του συνο¬ 
λικού κύκλου εργασιώνπου πραγματοποιείται μετά προϊ¬ 
όντα ή τις υπηρεσίες που θεωρούνται ομοειδή από τον 
καταναλωτή λόγω των ιδιοτήτων, της τιμής τους και της 
χρήσης για την οποία προορίζονται ή β) ο συνολικός κύ¬ 
κλος εργασιών όλωντων επιχειρήσεων, που συμμετέχουν 
στη συγκέντρωση κατά τα οριζόμενα στο άρθρο 4στ, 
ανέρχεται τουλάχιστον στο σε δραχμές ισόποσο των δέ¬ 
κα εκατομμυρίων (10.000.000) Ευρωπαϊκών Λογιστικών 
Μονάδων (ΕΟυ)". 

Επειδή συνεπώς η εξαγοράζουσα είχε την υποχρέωση 
να γνωστοποιήσει την υπό κρίση συγκέντρωση στην Επι¬ 
τροπή Ανταγωνισμού σύμφωνα με το παραπάνω άρθρο, 
δεδομένου ότι ο συνολικός κύκλος εργασιών των άμεσα 
συμμετεχουσών στην παρούσα συγκέντρωση εταιρειών, 
ανέρχεται στο ποσό των 73.658.185 ΕΟΙΙ. 

Επειδή ειδικότερα στη συγκεκριμένη περίπτερη, η εν 
λόγω συγκέντρωση έπρεπε να είχε γνωστοποιηθεί στην 
Επιτροπή Ανταγωνισμού το αργότερο μέχρι 28 Δεκεμβρί¬ 
ου 1996, αφού η σύμβαση αγοροπωλησίας μετοχών δυ¬ 
νάμει της οποίας η γνωστοποιούσα απόκτησε το 80% του 
μετοχικού κεφαλαίου της ΚΑΣΤΩΡ υπογράφηκε στις 
27.11.98. Επειδή όμως η γνωστοποίηση έγινε στις 
30/12/98 δηλαδή εκπρόθεσμα και έπειτα από όχληση και 
υπόδειξη της Γραμματείας της Επιτροπής, και με καθυ¬ 
στέρηση δύο χρόνων περίπου. Και παρότι η γνωστοποι¬ 
ούσα ισχυρίζεται ότι το γεγονός αυτό οφείλεται σε 
εσφαλμένη εκτίμηση από μέρουςτηςτων οικονομικών με¬ 
γεθών καθώς και του πεδίου εφαρμογής του Ν.703/77, 
όπως ισχύει, οι ανωτέρω ισχυρισμοί της δεν ευσταθούν 
δεδομένου ότι όφειλε να γνωρίζει τις έκτου νόμου απορ- 

ρέουσες υποχρεώσεις της ως προς την προθεσμία γνω¬ 
στοποίησης της συγκέντρωσης. Κατά συνέπεια η καθυ¬ 
στέρηση γνωστοποίησης της συγκέντρωσης οφείλεται 
σε υπαιτιότητα της υποχρέου σε γνωστοποίηση εταιρεί¬ 
ας και ως εκτούτου η Επιτροπή κρίνει ότι θα πρέπει να της 
επιβληθεί πρόστιμο εκ δραχμών επτά εκατομμυρίων πε- 
ντακοσίωνχιλιάδων (7.500.000), το οποίο με βάση τον κύ¬ 
κλο εργασιών της κατά το έτος 1995, δεν υπερβαίνει το 
προβλεπόμενο από το νόμο όριο. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Διαπιστώνει ότι η συγκέντρωση μεταξύ των εταιρειών 
ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛΛΗΝΙ¬ 


ΚΗ ΤΕΧΝΟΔΟΜΙΚΗ Α.Ε. και ΚΑΣΤΩΡ Α.Ε. γνωστοποιήθη¬ 
κε εκπρόθεσμα και 

Επιβάλει πρόστιμο ύψους επτά εκατομμυρίων πεντακο- 
σίων χιλιάδων (7.500.000) δραχμών, λόγω παραβάσεως 
του άρθρου 4α παρ. 1 Ν.703/77, στην υπόχρεα προς γνω¬ 
στοποίηση εταιρεία ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ 
ΕΤΑΙΡΕΙΑ ΕΛΛΗΝΙΚΗ ΤΕΧΝΟΔΟΜΙΚΗ Α.Ε. 

Η απόφαση εκδόθηκετην 16η Μαϊου 2000. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΥΡΟΠΟΥΛΟΣ Α. - Μ. ΤΑΡΑΜΠΙΚΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν. θΐ . 9 γ 
Θ-ΓΠ 3Π: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































